Premier – Radio Vitez\nStotine Zeničana ostaje bez posla: Gradonačelnik uvodi astronomske takse privatnim poduzećima\n29. prosinca 2016. 15:23 29. prosinca 2016.\nKomunalne takse po Prijedlogu Odluke o izmjenama i dopunama Odluke o komunalnim taksama Grada Zenice za uplatna mjesta privatnih priređivača igara na sreću iznosit će i do 50.000 konvertibilnih maraka… Read more\nPredsjednik FBiH razgovarao sa direktorima kladionica\n11. svibnja 2016. 9:01 11. svibnja 2016.\nPredsjednik Federacije BiH Marinko Čavara razgovarao je s Markom Milanovićem, Krešom Vukojom i Goranom Jozipovićem, direktorima kladionica “Sport Plus“, “Premier“ i “Bet live“, saopćeno je iz Ureda predsjednika FBiH.\n“Uz predstavljanje rada navedenih kladionica, koje upošljavaju preko 2.500 djelatnika i koje su za prva četiri mjeseca uplatile 11.000.000 KM u budžet Federacije BiH, pored isplata plaća i doprinosa, direktori su istaknuli i probleme s kojima se društva za priređivanje igara na sreću susreću u svom radu”, navodi se u saopćenju.\nNakon sastanka je objavljeno da su direktori kladionica izrazili nezadovoljstvo zbog, kako su kazali, iznošenja neistina putem medija, pa čak i od nositelja visokih pozicija u institucijama vlasti.\n“Isto tako, direktori kladionica istaknuli su da u potpunosti rade sukladno važećim zakonima te su izrazili spremnost pružiti stručnu pomoć u izradi zakonskih rješenja kojima će se još kvalitetnije urediti ova oblast”, objavljeno je iz Čavarinog ureda.\nIako se očekivalo, federalno Ministarstvo finansija nije ni na posljednjoj sjednici Vlade FBiH pripremilo izmjene i dopune Zakona o igrama na sreću, koje bi trebale uvesti više reda u rad kladionica, odnosno, povećati porezne prihode.\nPrema nekim procjenama, zbog činjenice da se na dobitke do 100 KM ne plaća porez, vlasnicima kladionica na mjesečnom nivou ostaje oko 20 miliona maraka, zbog čega su zastupnici SDA u Parlamentu Federacije BiH tražili da se konačno usvoje izmjene i dopune Zakona o igrama na sreću.\nPrema podacima Porezne uprave FBiH trinaest privatnih kladionica u Federaciji BiH su u nepuna četiri mjeseca 2016. ostvarile promet od 452 miliona KM, od čega je 364 miliona maraka isplaćeno na ime dobitaka manjih od 100 KM, koji nisu oporezovani.


Fudbaler engleske reprezentacije Deni Rouz tokom utakmice sa Crnom Gorom u Podgorici\nEvropska fudbalska asocijacija pokrenula je istragu protiv Crne Gore nakon rasističkih uzvika na utakmici sa Engleskom odigranoj u ponedjeljak u Podgorici, dok je kabinet premijerke Velike Britanije Tereze Mej zatražio od fudbalskih vlasti snažnu akciju kako bi se crnogorska reprezentacija kaznila zbog rasizma dijela njenih navijača, saopštila je UEFA.\nIstraga je pokrenuta po prijavi Engleske da je u finišu meča sa tribina Gradskog stadiona u Podgorici grupa navijača uputila takozvane "majmunske" krike engleskom fudbaleru Deniju Rouzu nakon njegovog grubog faula nad crnogorskim fudbalerom Aleksandrom Boljevićem, a audio snimak rasističkih uzvika objavio je Skaj Sports.\nSudija Aleksej Kulbakov dodeljuje žuti karton engleskom fudbaleru Deniju Rouzu\n"Definitiivno sam čuo zlostavljanje Denija Rouza kada je kažnjen na kraju meča. Nemam dilemu da se to dogodilo i to ćemo prijaviti UEFA. To nije prihvatljivo", rekao je selektor Engleske Garet Sautgejt nakon meča koji su Englezi dobili sa 1:5.\nPored Sautgejta, rasističke uvrede na račun tamnoputih igrača Engleske čuli su i fudbaleri Kalum Hadson-Odoi i Rahim Sterling, a audio snimak nedoličnog ponašanja dijela crnogorskih navijača objavio Skaj Sports.\nSelektor engleske reprezentacije Garet Sautgejt pred utakmicu sa Crnom Gorom\nUEFA je ubrzo nakon dobijanja prijave pokrenula disciplinsku proceduru o meču grupe A kvalifikacija za Svjetsko prvenstvo u Kini 2020, a pored rasističkog ponašanja, Crna Gora se tereti i za paljenje baklji, ubacivanje predmeta u teren, ometanje igre od strane publike i blokadu stepeništa na tribinama.\nESPN je prenio da je iz UEFA toj televiziji saopšteno da je ovo Crnoj Gori prvi prekršaj povezan sa rasističkim navijanjem, kao i da će, ukoliko bude proglašena krivom, minimalna kazna biti djelimično zatvaranje stadiona u Podgorici. Prema istom izvoru, novčana kazna bi bila izrečena kada bi incident od ponedjeljka Crnoj Gori bio drugi takav prekršaj.\nEngleska fudbalska asocijacija pozdravila je pokretanje istrage UEFA, navodeći da su engleski fudbaleri bili izloženi "odvratnim rasističkim uzvicima" za vrijeme utakmice u Podgorici, a snažnu i brzu akciju protiv Crne Gore zatražio je i kabinet britanske premijerke Tereze Mej, prenosi AP.\nFSCG: Odgovornima za rasističke uzvike zabrana prisustva na utakmicama\nPovodom dogadjaja od ponedjeljka ranije se oglasio i Fudbalski savez Crne Gore, koji je saopštio da će u slučaju da se u daljem postupku dokaže rasističko ponašanje na stadionu u Podgorici preduzeti sve neophodne mjere kako bi identifikovala neodgovorne pojedince koji su podsticali takvo ponašanje i zabraniti im pristup utakmicama reprezentacije.\n"Na mečevima naših nacionalnih selekcija do sada nismo imali slučajeve vjerske, rodne ili rasne diskriminacije i uvjereni smo da takvih slučajeva neće biti ni u budućnosti", saopštio je FSCG.\nPovodom incidenta na utakmici Crna Gora-Engleska, ministar sporta u Vladi Crne Gore Nikola Janović rekao je da u Crnoj Gori nema mjesta rasizmu, kao i da, ako je grupa pojedinaca poslala nedolične poruke, to najoštrije osuđuje u ime Vlade.\n"Ako je grupa pojedinaca zaista poslala nedolične poruke to najoštrije osuđujem u ime Vlade i Ministarstva sporta i mladih i poručujem da za to u Crnoj Gori nema i ne može biti ni opravdanja ni razumijevanja Kao bivši sportista i sada kao ministar poručujem stranoj javnosti da u mojoj zemlji nikada nije bilo i neće biti utemeljenja za rasizam, šovinizam i nacionalizam", kazao je Janović.\nSlučaj Crne Gore naći će se na dnevnom redu Komiteta za kontrolu, etiku i disciplinu UEFA na sjednici 16.maja, kada će biti obavljeno saslušanje.


'Ostajte ovdje' i dalje odzvanja: Najveći srpski pesnik 'po srcu i duši' bio je čak i uhapšen\nIzvor: B92, 27.Maj.2020, 13:58\nAleksa Šantić je pripadao mostarskom krugu oko književnog lista ’’Zora“, koji je pokrenuo sa Jovanom Dučićem i Svetozarom Ćorovićem, a u Mostaru je osnovao Srpsko pevačko društvo ''Gusle''.\nU Prvom svetskom ratu austrougarske vlasti su ga hapsile kao istaknutog srpskog nacionalistu.\nMalo >> Pročitaj celu vest na sajtu B92 << je onih koji se ne dive stihovima velikana srpske lirike Alekse Šantića, ali jedna njegova pesma, simboličnog naziva - Molitva, i bukvalno može da vam promeni život iz korena.\nSamo ako je ispravno i iskreno poslušate i shvatite.\nAleksa Šantić je umro od tuberkoloze u Mostaru 2. februara 1924. i tada je ''Mostar bio u crnini''. Sve radnje i sve prodavnice su bili zatvoreni, a narod je odao poslednju počast “najvećem pesniku po duši i srcu”. Brojne delegacije, srpske, hrvatske i muslimanske su doputovale u Šantićev rodni grad, neki su pešačili i po 40 kilometara, da po pravoslavnom obredu isprate velikog pesnika.\nPozivamo vas da glasate za omiljenu pesmu Alekse Šantića! Pišite nam u komentarima i zbog čega ste glas dali upravo toj pesmi.


Razvili test pouzdaniji od PCR-a, u timu molekularni biolog iz Srbije - FILTER\nBošković kaže za Tanjug da je tim naučnika, u kojem su i biohemičari, fizičari, biotehnolozi i mašinski inženjeri, razvili test koji je jednostavniji i koji će “pokriti” širok dijapazon patogena – virusa i bakterija koji su uzročnici upala disajnih puteva i respiratornog trakta.\n“Veliki problem je kada je test negativan, a morate da otkrijete uzrok bolesti pacijenta i odredila terapija lečenja što znači da bi trebalo uraditi desetine testova”, kaže Bošković kojeg ugovor Univerziteta sa jednom kompanijom o zaštiti patenta obavezuje da za sada ne otkriva detalje projekta.\n“Mnogo pacijenata umre od upale pluća, a ne zna se da li je u pitanju virusna ili bakterijska infekcija. Kada se zna šta je uzrok bolesti, onda je lakše napraviti potencijalni lek koji bi zaustavio virus. Tako da će ovaj test biti koristan i za dijagnostiku i za razvoj novih lekova”, ističe Bošković.\n“Sadašnji testovi pokazuju samo da li je pacijent pozitivan ili negativan, a možda je imao virus i više nije izvor infekcije, ali je zbog ostataka tzv. genoma virusa rezultat testa pozitivan”, objašnjava Bošković cilj projekta u Kevendiš laboratoriji, jednoj od najuspješnijih na svijetu u kojoj je, između ostalog, otkrivena struktura DNK.\n“Pokušavamo da ciljano sagledamo strukture koje se zovu gekvadripleksi i koji se formiraju u genomu virusa i da u toj strukturi pronađemo mesta gde potencijalni lek koji može da blokira umnožavanje virusa. Za virusne infekcije vakcinacija je najbolji vid prevencije, ali u slučaju bakterijske infekcije, teško je ciljano napadati virus u odnosu na zdrave ćelije”, ističe Bošković i dodaje da je taj dio istraživanja treba da pomogne kliničarima u određivanju terapije za liječenje infekcije.\n“Pokušavam da stvaranjem novih tehnologija doprem do informacija o biološkim sistemima koje su do sada bile nedostupne i da na taj način pravilno razumem biološke sisteme u njihovom prirodnom – fiziološkom stanju, ali i u patološkim stanjima odnosno raznim oboljenjima, objašnjava Bošković.\n“Ekonomija Velike Britanije je zasnovana na nauci i bilo kakva promena budžeta za nauku na duži rok ima negativne posledice na ekonomiju jer što se više ulaže u nauku, više je inovacija i potencijalnih tehnoloških otkrića. Bregzit i pandemija su imali dvostruki negativan efekat na nauku i ekonomiju, ali očekujemo da će se to stabilizovati i da ćemo uskoro raditi kao i pre pandemije”, navodi Bošković.\nTags: PCR test Kvendiš labarotirija Filip Bošković\nPrethodna Vuković: PDP neće učestvovati u pregovorima o mirnom razlazu u BiH\nSledeća Josip Broz Tito – 41 godina od smrti doživotnog lidera SFRJ


31. Jan 2000 15:13 (GMT+01:00)\nEvropski lideri upozoravaju Austrijance\nPARIZ/LONDON - Francuski ministar spoljnih poslova Iber Vedrin rekao je u ponedeljak da će Austrija, ukoliko Slobodarska partija (FPO) Jerga Hajdera dođe na vlast, biti "u svakom momentu pod nadzorom, pod kakvim ni jedna zemlja u Evropskoj uniji do sada nije bila".\nVedrin je, na radiju Frans enter, rekao da je to "ozbiljan problem za Austriju, ali da se mora imati poverenje u Evropu". "Nismo u situaciji tridesetih godina. Potpuno je nemoguće da jedna zemlja dovede u pitanje opštu orijentaciju Evrope. Sve evropske zemlje, uključujući i Austriju, uključene su u političke i pravne obaveze sa nekom vrstom međusobnog nadziranja iz dobrih pobuda".\nŠef britanske diplomatije Robin Kuk istakao je u ponedeljak na radiju Bi-Bi-Si da će buduća austrijska vlada morati da poštuje ljudska prava, dokaže "poštenje" prema nacističkom periodu i podrži proširenje EU.\nOn je ocenio da je na Austrijancima da izaberu buduću vladu, ali da je, "što se tiče ostatka Evrope, jasno da to treba da bude vlada koja će podržati širenje EU, a ne da mu se protivi". Kuk je to rekao podsećajući na više puta ponovljeno protivljenje Hajdera priključivanju Uniji novih zemalja, posebno istočnoevropskih.\nŠpanski premijer Hose Maria Asnar ocenio je da je potrebna deklaracija EU kako bi se ukazalo na zabrinutost Evropljana prema eventualnom ulasku slobodnjaka u austrijsku vladu. "Zabrinut sam zbog perspektive da u Austriji ekstremne snage uđu u vladu. Potrebna je zajednička deklaracija EU po tom pitanju", rekao je Asnar u intervjuu koji objavljuje dnevnik "Internešenel herald tribjun".\nAsnar je rekao da je o svojoj zabrinutosti informisao i austrijskog predsednika Tomasa Klestila i precizirao da će tu inicijativu podržati i njegov portugalski kolega Antonio Gutereš, čija zemlja predsedava EU.


Mandić: Zahvalnost Vučiću za pomoć SPC u Crnoj Gori - Glas Srpske\nTanjug 23.02.2020 14:29\nPODGORICA - Član predsjedništva Demokratskog fronta i predsjednik Nove srpske demokratije Andrija Mandić pozdravio je danas odluku predsjednika Srbije Aleksandra Vučića da Srbija plati sve što treba za Srpsku pravoslavnu crkvu (SPC) u Crnoj Gori.\n- Javna podrška predsednika Vučića, najbolji je odgovor onima koji su mislili da finansijski unište našu Crkvu. Jednaku zahvalnost dugujemo i za informaciju da je Srbija iz centara odlučivanja u Beogradu udaljila stranu agenturu koja je prvenstveno radila protiv srpskog naroda i SPC u Crnoj Gori - istakao je Mandić.\nOn je istakao i da pomesna SPC postoji u čitavom svijetu, ali da je samo tako grubo ugrožena u Crnoj Gori.\n- Ovde režim izmišlja njene poreske i finansijske dugove i želi da navodne dugove naplaćuje tako što će otimati njenu imovinu - ukazao je Mandić.\nNapominje i da je Srpskoj kući, koju je Srbija finansirala i darivala srpskom narodu u Crnoj Gori, nezakonito spriječen povraćaj PDV.\n- Srpska solidarnost koja se pokazuje na svakom mestu i u svakoj prilici je najbolja i najsnažnija podrška našim legitimnim zahtevima da odbranimo sopstveno pravo na opstanak na prostoru koji su svojom žrtvom obiležili i očuvali naši preci - istakao je Mandić, navodi se u saopštenju.\nHrvatska: Još 24 nova slučaja virusa korona, zabilježen i jedan smrtni slučaj\nMitropolit Porfirije služio parastos žrtvama "Oluje": Slavljenje rata je slavljenje zla\nEpiskop Joanikije: Udar na SPC dobio gromoglasan odgovor


Svet: Hampton by Hilton otvara 15 hotela širom sveta\nHampton by Hilton, Hiltonov brend više srednje klase i dugogodišnji lider kategorije, najavio je otvaranje 15 novih hotela, uključujući Hampton Inn by Hilton Petaluma u Kaliforniji, Hampton by Hilton Antwerp Central Station u Belgiji i Hampton Inn by Hilton Monterrey Apodaca u Meksiku. Ova najnovija otvaranja doprineće tome da globalni portfolio ovog hotelskog brenda čini više od 2.340 nekretnina.\nInače, nedavna Hampton-ova otvaranja ojačala su njegov svetski uticaj, naročito 11 novih hotela van SAD koji su se pridružili porfoliju – po prvi put Hampton je otvoren u Belgiji, Severnoj Irskoj i Minhenu. Takođe, sedam hotela je otvoreno i u Kini, gde je ovaj hotelski brend najbrže rastući međunarodni brend.\nMeđu najavljenim poslednjim otvaranjima je i Hampton Inn & Suites by Hilton Atlanta-Buckhead Place u Džordžiji i Hampton Inn & Suites by Hilton Rocky Hill-Hartford u Konektikatu. Brend je, takođe, otvorio i Hampton by Hilton Belfast City Centre u Velikoj Britaniji i sedam novih lokacija u Kuni.\nHampton je lansirao novi prototip redizajna svih svojih nekretnina, i Inn (hotela) i Suites (apartmana) objekata u SAD. Redizajn je deo njihove strategije ekspanzije i širenja portfolija.\nNovi Hampton hoteli će imati unapređen eksterijer, javni prostor i dizajn soba. Kako iz kompanije Hilton navode, ova renoviranja reflektuju najbolje primere iz prakse, vlasničke uvide i zaključke istraživanja među gostima. Vlasnici Hampton hotela moći će da odaberu između dva paketa redizajna.\nNova fasada će imati unapređenu rasvetu, finu šemu boja, veće prozore, dok će zadržati njihov karakterističan ravni krov. Što se tiče zajedničkih, javnih prostorija, navode da će renovirati lobi, recepciju, hodnike i konferencijske prostorije. Nove sobe su osvežene toplim tonovima boja, novim posteljinama… U sobe su unete i neke izmene koje donose više uštede prostora, poput montiranih televizora, odeljaka za odlaganje stvari i radnog dela. Unutar svakog kupatila sad postoji poboljšano osvetljenje, novi dekorativni elementi i kupatilski pribor.\nUz sva ova unapređenja, Hampton će nastaviti da svojim gostima nudi i stare pogodnosti, poput besplatnog, vućeg doručka, torbi za poneti doručak i besplatan internet u svakoj sobi, uprkos brojnim promenama. Odabrane lokacije će imati i pristup digitalnom ključu.


Bosna i Hercegovina će razviti digitalnu arhivu dokaza u predmetima ratnih zločina\nŠef Misije OSCE-a u Bosni i Hercegovini (BiH), Bruce G. Berton, predsjednik Visokog sudskog i tužilačkog vijeća BiH (VSTV), Milano Tegeltija, i glavna tužiteljica Tužilaštva BiH, Gordana Tadić, potpisali su u petak Memorandum o razumijevanju koji pruža podršku razvoju digitalne arhive svih dokaza koji se odnose na predmete ratnih zločina u posjedu Tužilaštva BiH.\nBerton je rekao da će Memorandum omogućiti stvaranje elektronske baze podataka koja sadrži sve dokaze dostupne u Tužilaštvu BiH.\n„Ovaj digitalni arhiv je važan korak naprijed u procesuiranju slučajeva ratnih zločina na državnom nivou, i to je jedna od preporuka izvještaja sudije Joanne Korner iz 2016.“, dodao je Berton.\nMemorandum je potpisan u okviru Projekta za unapređenje procesuiranja ratnih zločina. Tadić je naglasio da su aktivnosti u okviru ovog projekta od ključnog značaja za procesuiranje ratnih zločina, jer svaki predmet sadrži veliki broj dokaza.\n“Veoma je korisno imati bazu digitalnih dokaza koja će omogućiti brži i efikasniji pregled dokaza, kao i lakše sortiranje dokaza i pripremu vrlo složenih slučajeva. To će značajno olakšati i doprinijeti efikasnijem procesuiranju predmeta ratnih zločina, što je od koristi svim stranama u postupku,” rekla je Gordana Tadić.\nTegeltija, u ime Visokog sudskog i tužilačkog vijeća Bosne i Hercegovine, pozdravio je Memorandum kojim se izražava podrška svakom obliku saradnje sa međunarodnim organizacijama u cilju jačanja vladavine prava i uspostavljanja funkcionalnog sistema koji neće koristiti samo sudijama i tužiocima u njihovom radu, nego i široj javnosti u Bosni i Hercegovini.\n“Naš zajednički cilj je da se predmeti ratnih zločina finaliziraju u optimalnom roku, kako bi se, konačno, ostavio težak ratni teret iza nas i posvetili se uspostavljanju kvalitetnog pravosudnog sistema,” kazao je Tegeltija.\nProjekat za unaprjeđenje procesuiranja ratnih zločina, koji provodi Misija OSCE-a u BiH, finansira Vlada Ujedinjenog Kraljevstva (UK).\nBritanski ambasador u BiH Matthew Field rekao je da je vlada Velike Britanije čvrsto opredijeljena za promociju vladavine prava u Bosni i Hercegovini. On je dodao da je krivično gonjenje pojedinaca odgovornih za ratne zločine, zločine protiv čovječnosti i genocid važno za osiguravanje pravde i osiguranje trajnog mira.\n„Ovaj projekat je nastavak našeg prethodnog zajedničkog rada sa OEBS-om u rješavanju izazova koji ometaju procesuiranje predmeta ratnih zločina na državnom nivou. Taj rad je rezultirao nizom preporuka sudije Kornera, a ova baza podataka je jedna od njih,” naglasio je Field.\nOn je istakao da su preporuke i dalje veoma značajne, posebno ponovno uspostavljanje geografske strukture tima i uvođenje mentorskog sistema za nove tužioce.\n“Pozdravljamo posvećenost glavnog tužioca sprovođenju ovih preporuka koje će osigurati efikasnije procesuiranje ratnih zločina i dalje poboljšati sposobnosti Tužilaštva da se fokusira na složenije slučajeve koji uključuju počinioce na visokom nivou,” zaključio je britanski ambasador.\nMisija OSCE-a u BiH i britanska ambasada u Sarajevu ponovili su svoju opredijeljenost za pružanje kontinuirane podrške pravosudnim institucijama u BiH, kako bi se osigurala efikasna obrada ratnih zločina, čime se doprinosi izgradnji snažnog, nezavisnog i efikasnog pravosuđa.


24April Društveno - ekonomska integracija nezaposlenih žena u Pčinjskom okrugu\nOvo je jednogodišnji projekat koji je poèeo u oktobru 2005. Projekat je realizovan u partnerstvu sa ABC centrom za mir, sigurnost i toleranciju i u saradnji sa Turistièkom organizacijom i narodnim Univerzitetmo iz Vranja.\nProjekat je imao za cilj da motiviše, edukuje i ukljuèi nezaposlene žene u proizvodne aktivnosti, poboljša finansijsku situaciju istih; da ostvari saradnju izmeðu neprofitnih organizacija i javnih institucija, kao i da oèuva kulturnu baštinu Pèinjskog kraja.\nProjektom je, u izvesnoj meri, rešen problem nezaposlenosti, kao i oèigledan pad industrijske proizvodnje u Pèinjskom okrugu, otvaranjem jednog broja malih i srednjih preduzeæa i radnji.\nProjekat je osnažio grupu od 40 nezaposlenih žena – gde su prednost imale bivše radnice Jumka, izbegla i interno raseljena lica, i samohrane majke - omoguæujuæi im treninge u oblastima:\n• upravljanje poslovanjem;\n• obuka - prekvalifikacija za rad na tradicionalnom razboju kao i usluge konsultacija i pružanja pomoci pri osnivanju malih i srednjih preduzeæa.\nGlavne projektne aktivnosti su bile: trening modula iz menadžmenta preduzetništva, kurs ruènog tkanja na razboju, studijske posete etno sajmovima i promocija rezultata projekta na istim, organizovanje modne revije u Vranju, radi promocije rezultata projekta i konsultacije i pomoæ pri registraciji MSP.\nOvaj projekat je omoguæio ponovni pristup nezaposlenih žena na tržište rada, a samim tim vratio i neophodno poverenje u razvoj ženskog predužetništva u buduænosti. Važno je napomenuti da projekat na indirektan naèin ukljuèio i druge korisnike - porodicu, prijatelje i posetioce sajmova.\nOvaj projekat je finansirala Evropska Unija, realizovala Evropska agencija za rekonstrukciju, a sproveo Enterprise plc u okviru programa "Regionalnog drustveno - ekonomskog razvoja" i kofinasirao USAID kroz CRDA program a preko aktivnosti CHF-a.


Obaveštenje: Olakšano ostvarivanje prava na podsticaje „po hektaru“ | Poljosfera\nTo znači, da korisnici koji su podneli zahtev u 2019. godine, NE IDU u lokalne ekspoziture Uprave za Trezor da podnesu zahtev, već će sredstva biti direktno isplaćena na namenski račun prijavljen u Registru poljoprivrednih gazdinstava, korisnicima koji ostvare pravo na osnovne podsticaje u biljnoj proizvodnji u 2020. godini.\nKorisnici koji nisu podneli zahtev u 2019. godini, a koji ispunjavaju uslove za ostvarivanje prava na osnovne podsticaje u biljnoj proizvodnji u 2020. godini, takođe, NE IDU u lokalne ekspoziture Uprave za Trezor da podnesu zahtev.\nDovoljno je da podatake o podnosiocu zahteva, i to: ime i prezime, matični broj (JMBG) i broj poljoprivrednog gazdinstva (BPG) upute na sledeću mejl adresu: uap.kabinet@minpolj.gov.rs. Na osnovu dostavljenih podataka će se vrši isplata korisnicima koji ispunjavaju uslove propisane Pravilnikom.\nSpisak filijala Uprave za Trezor možete pronaći na sledećem linku: https://www.trezor.gov.rs/src/news/2020_03_18/.\nMolimo sve korsinike da postupe prema navedenim instrukcijama. Kako bi proces isplate tekao što efikasnije, molimo Vas da ne navedenu imejl adresu ne upućujete svoje podatke ukoliko ste u 2019. godini ostvarili pravo na osnovne podsticaje u biljnoj proizvodnji (podsticaje „po hektaru“).\nZa neodložene obaveze u pogledu regulisanja obaveza vezanih za Registar poljoprivrednih gazdinstava, poljoprivrednim proizvođačima biće dostupne filijale Uprave za trezor, dok će ekspoziture privremeno prestati sa radom sa strankama.\nSpisak filijala sa kontaktima možete pronaći na sledećem linku: https://www.trezor.gov.rs/src/news/2020_03_18/.\nPredlažemo da se zvog trenutne situacije prvo obratitie putem dostupne mejl adrese ili telefona odgovrajuće filijale. U gradovima i opštinama u Srbiji otvoreni su kol centri za pružanje pomoći građanima u uslovima novih, rigoroznijih mera koje se odnose na zabranu kretanja za građane starije od 65 godina.\nSpisak gradova i opština sa brojevima telefona: https://www.trezor.gov.rs/files/news/Kol%20centri.pdf\nTags: biljna proizvodnjapodsticajitrezorUprava za agrarna plaćanja


Tokom sedmice u BiH stiže 10.000 testova za virus korona\nPredstavnici Svjetske zdravstvene organizacije (SZO), Kancelarije u BiH, dostaviće tokom ove sedmice zdravstvenim vlastima u BiH 10.000 testova čija je nabavka omogućena sredstvima Kancelarije SZO u BiH, kao i sredstvima globalne kancelarije SZO, saopšteno je danas iz Ministarstva civilnih poslova u Savjetu ministara.\nOvo ministarstvo održalo je jučer petu konferenciju zdravstva na kojoj je zaključeno da će testovi u jednakom omjeru biti dostavljeni Federaciji BiH i Republici Srpskoj, a količina namijenjena distriktu Brčkom će, prema riječima šefa Odjeljenja za zdravstvo i ostale usluge distrikta Akifa Pezerovića, biti proslijeđena u Tuzlu budući da se testiranja za stanovništvo Brčkog tamo i odvijaju.\nNa konferenciji su razmatrana tri ključna aspekta, i to kreiranje prioriteta u okviru postojećih lista potreba za medicinskom opremom, delegiranje kontakt lica koja će biti zadužena za raspodjelu medicinske opreme i medicinskih sredstava i isporuka testova za BiH.\n„Budući da je uloga Ministarstva civilnih poslova koordinirajuća, tako će Ministarstvo u najkraćem roku prikupiti imena kontakt lica iz Republike Srpske, Federacije BiH i Brčko distrikta da bi cijeli cijeli proces distribucije potrepština bio što brži i u korist onih kojima je potreban“, navodi se u saopštenju.\nNavodi se i da će, imajući u vidu da bi medicinska oprema trebalo da bude isporučena u najkraćem roku, Ministarstvo odmah tražiti redefinisanje postojećih lista koje će biti prilagođene realnim potrebama u ovom momentu.\nTe liste bi trebalo da budu dostavljene u Kancelariju UNDP-a i Koordinacionom tijelu za zaštitu i spasavanje BiH.\nTreba imati u vidu da je u ovom trenutku i tržište za nabavku opreme ograničeno zbog globalne potrebe te će, stoga, Ministarstvo civilnih poslova insistirati na hitnom pripremanju realnih i nedvosmisleno jasnih lista, ističe se u saopštenju.\nPredstavnici UNDP-a će od 15. do 25. aprila primiti prve količine respiratora i lične zaštitne opreme na osnovu čega je potrebno izvršiti raspodjelu.\nZa narednu konferenciju ministarstva zdravstva u BiH predložene teme će se odnositi, između ostalih, i na mentalno zdravlje građana BiH tokom pandemije virusa korona u BiH.\nMinistarstvo će organizovati prvu sljedeću konferenciju nakon završetka postavljenih rokova sa današnje da bi bio praćen tok realizacije dogovorenih aktivnosti i da bi javnost u najkraćem roku bila upoznata o rezultatima.\nPrevious Ministarstvo finansija RS:Fond solidarnosti će platiti poreze i doprinose za mart\nNext Sunčano uz malu naoblaku danas u BiH\nSeverina otpratila Igora sa Instagrama, ali tu nije kraj promjenama DA LI JE STVARNO GOTOVO?


Dodik: Niko neće postaviti vojsku na granicu između Srpske i Srbije\nKomentarišući inicijativu hrvatskog člana Predsjedništva BiH Željka Komšića za održavanje sjednice Predsjedništva na kojoj bi bila razmatrana migrantska kriza, Dodik je rekao da je već održana sjednica posvećena tom problemu na kojoj je zaključeno da treba da bude sačinjen cjelovit plan i dat zadatak Savjetu ministara da to učini, ali ništa nije urađeno.\n"Savjet ministara koji je trebao da bude rješenje za migrantsku krizu postao je dodatni problem jer nije ništa učinio. Zakazao sam za sutra sjednicu Predsjedništva BiH, ali mislim da će to biti jalova priča koja neće dati nikakav rezultat, jer nemamo Savjet ministara koji bi mogao nešto operativno da uradi. Ustavom je predviđeno da je Savjet ministara pomoćni organ Predsjedništva, a mi nemamo nikakav pomoćni organ", rekao je Dodik novinarima u Banjaluci.\n"Sve što je trebala učiniti u pogledu migrantske krize, BiH je učinila pogrešno. Migranti su ušli i oni su sada problem ljudi u Unsko-sanskom kantonu. To više nije politički problem u vezi sa njihovim ulaskom jer su oni ušli. Oni su u tome trebali biti spriječeni. Nisam htio da odbijem inicijativu, jer on ima pravo da traži sjednicu, ali jedino što možemo zaključiti jeste da pokušavamo da dođemo do ranije traženog plana", naglasio je Dodik.\nOn je dodao da je Srpska imala politike koje se tiču migrantske krize i predlagala dogovor, ali da se ništa nije dogodilo.\n"Jedina logična stvar je da Srpska kaže da ne želimo centre u kojima će oni boraviti i to ostaje naša politika", kaže Dodik, koji je srpski član Predsjedništva BiH.\nOn je istakao da postoje zahtjevi da snage Fronteksa zauzmu dio granice BiH, ali da se pokazalo da je to moguće samo na granici sa Hrvatskom, jer je to nemoguće na granici sa zemljama koje nisu članice EU.\n"To je dodatno usložnjavanje problema. Evropa je dala privid dobrog mjesta za migrante. Nije dobro da Evropa sada nama šalje novac da mi pravimo centre. Taj novac nas ne interesuje, neka ga povuku i prave centre u Evropi, oni imaju kapacitet da taj problem rješavaju, mi nemamo. Ti ljudi nisu ni došli ovdje nego su samo u tranzitu. Mi činimo sve da nemaju dodatne probleme prilikom prolaska kroz Srpsku i pomažemo koliko možemo", rekao je Dodik.\nSrpski član Predsjedništva BiH je istakao da Republika Srpska ne prihvata da se ovdje prave centri za migrante.\nMilorad Dodik vojska granica\nSrpska ima sve elemente države\nDodik: Drina je često bila granica, najčešće nametnuta Srbima


Vučić sa Skotom: SAD podržava dijalog Beograd-Priština - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić sa Skotom: SAD podržava dijalog Beograd-Priština\nVučić sa Skotom: SAD podržava dijalog Beograd-Priština\nDvojica sagovornika su se saglasili da imenovanje specijalnog izaslanika predstavlјa želјu SAD da podrži dijalog Beograda i Prištine.\nIako za sada nema napretka u dijalogu, predsednik Vučić i ambasador Skot su zaklјučili da se može reći da ima sluha za interese Srbije i da oni moraju biti uklјučeni u moguće rešenje, koje, da bi bilo održivo, zahteva obostrani kompromis, ali i dobitak i za Beograd i za Prištinu, saopštila je Služba za saradnju sa medijima predsednika.\n“Između Srbije i SAD sada ima više razumevanja”, rekao je Vučić i konstatovao da je intenziviran politički dijalog, kao i da je vidlјivije interesovanje američkih investitora za srpsko tržište, saopštila je Služba za saradnju sa medijima predsednika.\nPredsednik je naglasio da se nada da je obostrana želјa da se odnosi dveju zemalјa vrate na nivo istinskog partnerstva, kakvi su bili i kakvi treba da budu, i da ćemo se u budućnosti više podsećati na ono što nas povezuje.\nU skladu sa tim, predsednik Vučić je zahvalio ambasadoru Skotu na medijskoj kampanji “Vi ste svet”, koju vodi Ambasada SAD, a koja podseća na važne trenutke iz zajedničke istorije dveju zemalјa, ne samo na savezništvo u ratovima, nego i na doprinos srpskih naučnika razvoju američkog svemirskog programa i druge uspešne primere saradnje.\nAmbasador Skot je rekao da je, tokom tri i po godine mandata, bio svedok značajnog povećanja američkih investicija u Srbiji, o čemu svedoči podatak da američke kompanije sada zapošlјavaju više od 20.000 srpskih radnika. On je najavio da očekuje i nekoliko novih ulaganja.\nSkot je zahvalio na podršci koju mu je, u radu u Beogradu, pružao predsednik Vučić. On je predsedniku zahvalio i na doprinosu unapređenju bilateralnih odnosa Srbije i SAD, kao i na naporima za rešavanje različitih pitanja, klјučnih za mir i stabilnosti u regionu, navodi se u saopštenju.


Vesti - U Vranju uručeni sertifikati polaznicima obuka za stručno osposobljavanje Roma i Romkinja SKGO - Vesti detaljno\nU Vranju uručeni sertifikati polaznicima obuka za stručno osposobljavanje Roma i Romkinja\nSertifikati pripadnicima romske nacionalnosti koji su završili kurseve za različita zanimanja u okviru projekta „Povećanje zapošljivosti mladih Roma i Romkinja kroz model poslovnih simulacija i unapređenje poslovnih veština” uručeni su 17. juna u Vranju. Projekat finansira Evropska unija u okviru grant šeme Programa „Podrška EU inkluziji Roma – Osnaživanje lokalnih zajednica za inkluziju Roma“, koji realizuje Stalna konferencija gradova i opština.\nGradonačelnik Vranja dr Slobodan Milenković ovom prilikom je istakao da gradsko rukovodstvo preduzima mere na unapređenju položaja romskog stanovništva.\n„To se pre svega odnosi na zapošljavanje i pružanje pomoći za pokretanje sopstvenog biznisa. Putem ovog projekta 120 mladih Roma u Vranju i Vranjskoj Banji biće obučeni i osnaženi kroz organizovanje niza aktivnosti koje povećavaju mogućnost zapošljavanja u lokalnoj zajednici. Uspešno smo sproveli stručno osposobljavanje 51 kandidata, a obuka dodatnih 69 kandidata biće završena do kraja juna. Lokalna samouprava za ove potrebe izdvojila je skoro 1.200.000 dinara. Osnovni cilj sprovedenih obuka je smanjenje nezaposlenosti romske nacionalne manjine, posebno najugroženijih grupa, gde je najveći procenat žena. Samim konceptom omogućeno je učešće šarolike grupe korisnika, od onih sa osnovnom školom i skromnim veštinama, do onih sa završenim formalnim obrazovanjem. Današnje uručivanje sertifikata smatramo dobrom osnovom da kroz saradnju javnog, privatnog i civilnog sektora unapredimo znanja i veštine mladih Roma, kao i uspešan pristup radnom angažovanju u lokalnoj zajednici“, istakao je Milenković.\nDejan Ivanović, član Gradskog veća rekao je da je interesovanje za obuku bilo veliko.\n„Dijapazon zanimanja kojima mogu da se bave je šarolik, od varioca, autoelektričara, kuvara, do masera, kozmetičara, šminkera. Sa ovim sertifikatima oni mogu da rade ne samo u Srbiji, već i u mnogim zemljama Evropske unije. Mi smo zadovoljni jer smo pomogli mladim Romima i Romkinjama da dobiju sertifikate, i da kasnije mogu da apliciraju kako u javnim preduzećima, tako i kod privatnih preduzetnika, a sve u cilju poboljšanja uslova života i rada romske nacionalne manjine“, istakao je Ivanović.


Vlada SBK/KSB mora odlučnije odgovoriti na pandemiju!\nOdržana je prva on-line sjednica Predsjedništva Kantonalne organizacije SDP BiH sa samo jednom tačkom Dnevnog reda – Aktuelna situacija na području SBK/KSB. Imajući u vidu situaciju u kojoj se trenutno nalazimo, kao i neophodnost da se sistemski, a nikako populistički djeluje kako to ovih dana rade pojedini politički predstavnici vladajuće koalicije, Predsjedništvo je donijelo sljedeće zaključke:\n1.\tDajemo punu podršku opravdanim zahtjevima radnika i sindikata koji su ne svojom krivicom prisiljeni raditi od kuće i smatramo da su im poslodavci obavezni isplaćivati i topli obrok, a posebno prosvjetnim radnicima koji svakako pored medicinskih radnika, policajaca, komunalnih radnika, trgovaca, vatrogasaca i drugih aktivno angažovanih na direktnoj pomoći, spadaju u heroje ovog vremena. Topli obrok je posebno bitan kod radnika koji su radili na radnim mjestima s nižim koeficijentom i njegovo neisplaćivanje bi u znatnoj mjeri ugrozilo preživljavanje tih radnika, a posredno i smanjivanje prometa u privrednim subjektima koji još rade i budžetskih prihoda kroz smanjenje kupovne moći stanovništva.\n2.\tNeophodno je hitno, na nivou SBK/KSB, uraditi analizu svih registrovanih pravnih i fizičkih lica koji su poštujući naredbe Kriznog štaba FBiH morali u potpunosti obustaviti svoj rad. Prošlo je 30 dana od proglašnja stanja prirodne nesreće, a Vlada SBK/KSB nije donijela nijednu mjeru kojom bi se pomogli svi privredni subjekti, koji su obustavili svoj rad odlukom kriznog štaba Federacije BiH. Tražimo od Vlade SBK/KSB da u što kraćem roku donese mjere pomoći privredi , jer ako se to ne uradi na vrijeme, bit će neusporedivo teže nadoknaditi nakon što završi pandemija.\n3.\tUraditi analizu broja prijavljenih radnika sa 29.02.2020.godine na nivou SBK/KSB i usporediti je s trenutnim stanjem i te podatke svakodnevno ažurirati. U skladu s tim, Vlada SBK/KSB treba da donese takve mjere, koje će onemogućiti dalje otpuštanje radnika s posla. U cijeli proces treba obavezno uključiti i nadležne inspekcije koje bi utvrdile na koji način su radnici dobili otkaze, odnosno, da li je cijela procedura provedena u skladu sa Zakonom o radu s obzirom na to da imamo veliki broj žalbi radnika koji tvrde da nisu ispoštovana njihova zakonska prava.\n4.\tNeophodno je hitno pripremiti i usvojiti Rebalans Budžeta SBK/KSB za 2020.godinu, u kome će biti prepoznata pomoć ugroženim kategorijama stanovnika, te privredi našeg kantona. Tražimo od Vlade SBK/KSB da formira Fond za podršku ili tome slično, a dio sredstava koja se obezbijede, koristiti tako da nijedan građanin Kantona ne ostane bez sredstava potrebnih za životnu egzistenciju. Fond bi se punio i dijelom sredstava od budžetskih korisnika i javnog sektora, osim onih koji se nalaze na prvoj liniji borbe protiv korona virusa. Ovo je vrijeme kada svi trebamo i moramo međusobno da se solidarišemo.\n5.\tZahtijevamo da se hitno objave imena i struktura članova Kriznog štaba SBK/KSB. Neophodno je da Krizni štab svakodnevno organizuje konferencije za novinare o trenutnom epidemiološkom stanju, te mjerama koje Krizni štab poduzima na rješavanju problema izazvanih pandemijom. Također, ako je bilo konkretne pomoći s viših nivoa vlasti ili od strane međunarodnih organizacija i institucija, tražimo da se o tome upozna javnosti.\n> Komandant Štaba Civilne zaštite TK Mustafa Šakić u Gradačcu direktno prekršio mjere za koje je nadležan


SAD: Zastiticemo Svedsku i Finsku\nTanjug 6. maja 2022. 07:25\nVAŠINGTON – Sjedinjene Američke Države su uverene da mogu da reše sve bezbednosne probleme koje bi Švedska i Finska mogle imati u periodu između podnošenja zahteva za članstvo u NATO-u i prijema u tu organizaciju, saopštila je Bela kuća.\n„Uvereni smo da bismo mogli da pronađemo načine da rešimo sve probleme koje bi bilo koja od ove dve zemlje mogla imati u periodu između zahteva za članstvo u NATO-u i formalnog pristupa ovoj organizaciji“, rekla je portparol Bele kuće Džen Psaki na konferenciji za novinare, prenosi Rojters.\nOčekuje se da će i Švedska i Finska ovog meseca doneti odluku o tome da li će podneti zahtev za ulazak u NATO, navodi Rojters.\nŠvedska ministarka spoljnih poslova En Linde izjavila je posle sastanka sa američkim državnim sekretarom Entonijem Blinkenom u sredu da je dobila bezbednosna uveravanja, ali nije iznela nikakve detalje.\nŠvedski ministar odbrane saopštio je prošlog meseca da bi prijava za članstvo u NATO-u mogla da izazove brojne odgovore Rusije, uključujući sajber napade i hibridne mere – kao što su propagandne kampanje – usmerene na podrivanje bezbednosti Švedske, prenosi britanska agencija.


Čović: Ne odustajemo od šest miliona KM za Mostar - Klix.ba\nBiH Čović: Ne odustajemo od šest miliona KM za Mostar\nČović: Ne odustajemo od šest miliona KM za Mostar\nPredsjednik HDZ-a BiH Dragan Čović izjavio je danas da ova stranka neće odustati od amandmana da se u budžetu BiH obezbijedi šest miliona maraka za gradnju zgrade zajedničkih institucija u Mostaru, a da je na Vijeću ministara BiH da to riješi.\nČović je objasnio da je prije dvije godine postignut politički dogovor da se u budžetu BiH izdvoji 20 miliona maraka za izgradnju smještaja za zajedničke institucije, i to za Banju Luku četiri, Sarajevo deset i Mostar šest miliona KM.\nOn je istakao da se u međuvremenu od toga odustalo, ali da HDZ BiH ne želi odustati od šest miliona KM za Mostar.\n"HDZ BiH je imao samo jedan amandman na ovogodišnji budžet, a SDP čak 82 korekcije i sve su ugrađene u budžet. Budžet ne može ići bez tog amandmana", naglasio je Čović, upitavši "kako je moguće da se opet neko poigrava sa Mostarom".\nČović je demantovao navode da tih šest miliona KM ide za kupovinu zgrade od njegovog kuma, dodajući da tek treba biti raspisan konkurs za izgradnju zgrade.\nPredsjednik HDZ-a BiH je na konferenciji za novinare u Mostaru naveo da će razgovori u vezi sa odlukom "Sejdić-Finci" biti nastavljeni drugog ponedjeljka u januaru.\nČović je dodao da je posljednji sastanak lidera u Pragu pokazao da su daleko od političke vjerodostojnosti, jer su se "neki tada čudili šta su dva mjeseca ranije potpisali u Briselu".\nU vezi sa neprovođenjem odluke "Sejdić-Finci", ali i nerješavanjem drugih problema, lider HDZ BiH ocijenio je da je zbog toga ugled političara spušten na jedan niži nivo.\nUpitan da li je pozivan na saslušanje u Tužilaštvo BiH u vezi sa istragom zbog neprovođenja odluke Suda u Strasbourgu, budući da je predsjednik SDP-a Zlatko Lagumdžija izjavio da je saslušan u vezi sa tim, Čović je odgovorio da on nema saznanja da je iko od političara bio pozvan na saslušanje, te da ne bi ulazio u to za šta je saslušavan Lagumdžija.\nKomentarišući odnose sa HDZ-om 1990, nakon što je ta stranka objavila da prekida sporazum sa HDZ-om BiH, on je istakao da su svi sporazumi na snazi, jer od lidera te stranke Martina Raguža nije dobio napismeno da je ijedan sporazum prekinut.\nČović je najavio da će se sjednica Hrvatskog narodnog sabora (HNS) održati 10. januara kada bi Raguž trebalo da se izjasni o tome želi li graditi odnos kroz HNS.\n"Odnos dva HDZ-a neće ugroziti HNS. Jednoglasno smo utvrdili da nema promjena u HNS-u. S HDZ-om 1990 želimo imati korektan odnos, ali moramo imati neki dokument", rekao je Čović.\nDolaze s 15-ak autobusa 0\nU znak protesta 855\nLjudska prava 24\nMedijsko pravo 130\nČestitka iz Beograda 145\n1h 17min 140


Labris – ARKADIJA\n03/06/2018 administraživanje, Labris, Srbija0 comment\nLabris sprovodi istraživanje o potrebama i problemima LGBT osoba u Srbiji.\n18/05/2018 adminaktivizam, Labris, lezbos, Srbija0 comment\nMeđunarodni dan borbe protiv lezbofobije, homofobije, bifobije i transfobije (IDAHOT) obeležava se 17. maja, na dan kada je 1990. godine homoseksualnost uklonjena iz Međunarodne klasifikacije bolesti Svetske zdravstvene organizacije.\n24/04/2018 adminaktivizam, GayEcho, homofobija, Labris, politički, Srbija0 comment\n17/03/2018 adminaktivizam, Arbija, Labris, lezbos0 comment\nPozivamo Vas da učestvujete na radionicama psihodrame koje će Labris organizovati u saradnji sa Ksenijom Forca i Draganom Đukić.\n08/03/2018 adminaktivizam, GayEcho, Labris, lezbos, Srbija, telegraf.rs0 comment\nNekoliko nevladinih i LGBT organizacija će u Beogradu, povodom Međunarodnog dana žena, organizovati “Osmomartovski marš žena”.\n07/03/2018 adminaktivizam, GayEcho, Labris, lezbos, Srbija, TransSerbia0 comment\nDa li je tuđa trava uvek zelenija? – Lezbejski* život u Brazilu\n02/03/2018 adminBrazil, intervju, Labris, lezbos0 comment\nSa ovim intervjuom putujemo u Brazil, a u nastavku možete pročitati šta naše sagovornice imaju da kažu o životu tamo.\nPoziv za učešće na Feminističkoj prolećnoj školi 2018\n25/02/2018 adminaktivizam, Labris, lezbos, Srbija0 comment\nAlternativni Centar za devojke iz Srbije i Centar za umetnost i zajednicu – ARTPOLIS sa Kosova, organizuju, četvrtu po redu,


Pao i Mokrin - NMR Info\nU trećem kolu Rukometne lige Srbije – grupa Banat rukometaši Radničkog gostovali u Mokrinu gde su igrali protiv ekipe Crvene Zvezde 2. Utakmica je igrana u Kikindi u sportskoj hali „Jezero“.\nOd samog početka naši rukometaši odličnom odbranom (6:0) lako rešavaju napade domaćina, što im omogućulo da preko kontri i polukontri dođu do lakih golova. U tim trenucima na golu Radničkog odlično brani najmlađi član ekipe, Avdalović Marko tako da se prednost povećava i u dvadesetom minutu iznosi plus pet. U zadnjih deset minuta prvog poluvremena usled izmena koje je izvršio trener Ivković i ulaskom mladih Čipaka, Sikimića i Savića domaćin uspeva da smanji razliku na pristojnih 13:16 što je i rezultat prvog dela utakmice.\nPočetkom drugog poluvremena iskusni Molnar, Slavković i Janjić lako rešavaju odbranu domaćina i povećava se prednost Radničkog. Ulaskom na gol Marka Šarenca i sa njegovih par odličnih odbrana utakmica praktično biva rešena do 45. minuta igre. Petnaest minuta do kraja igra se gol za gol a domaćin nema više rešenja, niti snage da preokrene rezultat tako da Radnički pobeđuje rezultatom 23:29.


Predsednik Buš pozdravio usvajanje mera za spas finansijskog sektora\nIstorijski i kako mnogi ističu kontroverzni paket mjera za spasavanje američkog finansijskog sektora, vrijedan 700 milijardi dolara, stupio je na snagu nakon što ga je danas potpisao predsjednik Džordž Buš. Vladin plan prethodno je odobren u predstavničkom domu američkog Kongresa.\nPlan američke administracije za spasavanje finansijskog sektora podržala su 263 kongresmena dok je 171 bio protiv. Usvajanje izmijenjenog prijedloga zakona u predstavničkom domu uslijedilo je nakon dvije nedjelje previranja u Kongresu i na Vol Stritu, kao i svakodnevnih upozorenja da je zemlja suočena sa najozbiljnijom ekonomskom krizom od perioda velike depresije 1929 godine. Predsjednik Džordž Buš kazao je u Bijeloj Kući da je usvajanjem vladinog plana preduzeta smjela akcija za sprječavanje širenja krize sa Vol strita na zajednice širom zemlje.\n"Pokazali smo svijetu da će Sjedinjene Države stabilizovati finansijska tržišta i zadržati vodeću ulogu u globalnoj ekonomiji.Znam da su pojedini Amerikanci zabrinuti zbog ovog zakona, naročito zbog njegove cijene i uloge vlade. Kao čvrsti pristalica slobodnog tržišta, vjerujem da bi vlada trebalo da interveniše samo kada je to potrebno. U ovoj situaciji bilo je neophodno preduzeti akciju."\nSekretar za finansije Henri Polson obećao je da će biti preduteza brza akcija na primjeni paketa mjera, kojim je, između ostalog, predviđena kupovina neotplaćenih zajmova od finansijskih institucija u krizi. Predsjednik senata, koji je u srijedu usvojio izmijenjeni vladin plan, Nensi Pelosi istakla je nakon glasanja u Predstavničkom domu da ljudi sada moraju da se okrenu budućnosti.\n"Okrenućemo se budućnosti i utvrditi ko je odgovoran za ono što se dogodilo na našim finansijskim tršištima, kako se ne bi ponovilo. To utvrđivanje odgovornosti će nam reći kako smo dospjeli u ovu situaciju i ukazati na nepravilnosti."\nVrijednost berzanskih indeksa je početkom dana porasla, u očekivanju ishoda glasanja na Kapitol Hilu. Investitori su međutim zabrinuti zbog najnovijeg izvještaja sekretarijata za rad, u kome se navodi da je tokom proteklog mjeseca izgubljeno 159 hiljada radnih mjesta.


Interpol - Dnevni list Danas\nPočetna » Interpol\nPolicijska uprava Banjaluka danas je saopštila da je identifikovala i uhapsila osobu inicijala B.M. iz Banjaluke za kojim je Interpol Beograd raspisao medjunarodnu poternicu zbog počinjenog krivičnog dela „oružano razbojništvo“.\nŠef Interpola: Sa isporukom vakcina očekuje se dramatični porast kriminala\nGeneralni sekretar Interpola Jirgen Štok upozorio je danas da uz isporuke vakcina protiv korona virusa očekuje i „dramatični“ porast kriminala.\nPiše: Beta/AFP 21. 12. 2020.\nMUP traga za napadačem iz Novog Sada: Moguća i Interpolova poternica\nUkupno 17.000 lažnih testova za korona virus zaplenjeno je u opsežnoj međunarodnoj operaciji usmerenoj protiv šverca pića, hrane i potencijalno opasnih medicinskih proizvoda, saopštio je danas Interpol.\nInterpol je raspisao poternicu za Dušanom Spasojevićem kojeg optužnice Državnog tužilaštva BiH terete za zločine na području Zvornika 1992. godine.\nPiše: S. B. 13. 4. 2020.


Primjena Strategije za istraživanje ratnih zločina u Crnoj Gori iznevjerila očekivanja – HRA\nPodgorica, PR pres servis – Primjena Strategije za istraživanje ratnih zločina u Crnoj Gori iznevjerila je očekivanja, nije postojala dovoljna politička i javna volja da se svi slučajevi ratnih zločina procesuiraju, a neophodan je proaktivniji pristup državnog tužilaštva u cilju sprovođenja tog dokumenta.\nTo je saopšteno na okruglom stolu “Šest godina primjene Strategije za istraživanje ratnih zločina u Crnoj Gori”, koji je organizovala Akcija za ljudska prava (HRA), povodom predstavljanja svog izvještaja.\nIzvršna direktorica NVO Akcija za ljudska prava, Tea Gorjanc-Prelević, podsjetila je da je u maju 2015. godine usvojena Strategija za istraživanje ratnih zločina u Crnoj Gori, ocijenjujući da je njena primjena iznevjerila očekivanja.\n„Jedini predmet ratnog zločina koji je za ovih šest godina procesuiran u Crnoj Gori, je predmet koji je ustupljen od strane druge države. Prema tome, ne može se reći o samonicijativnom ili proaktivnom postupanju državnog tužilaštva Crne Gore kakvo je bilo očekivano i predviđeno Strategijom“, istakla je Gorjanc-Prelević.\nUkazala je da na samom početku Strategije stoji obećanje da se istraživanje ratnih zločina mora pojačati efikasnijim istraživanjem, gonjenjem, suđenjem i kažnjavanjem u skladu sa međunarodnim standardima.\n„Iako rezultati državnog tužilaštva Crne Gore kao da nam kazuju da ratnih zločina nije bilo ni na teritoriji Crne Gore ni od strane državljana Crne Gore za koje bi oni mogli biti nadležni, svi znamo da su nažalost opšte poznate činjenice da su i na teritoriji Crne Gore i zaslugom službenika Crne Gore stradali ljudi u ratovima devedesetih“, rekla je Gorjanc-Prelević.\nPodsjetila je da je posebna tema Strategije bila obaveza Tužilaštva da otvori predmete koji su, kako je navela, neuspješno procesuirani u Crnoj Gori, posebno predmete kao što su „Bukovica“, „Deportacija“ i „Kaluđerski laz“, „u kojima sudovi nisu smogli snage ni da utvrde da je izvršen ratni zločin“.\n„Svi su optuženi u tim predmetima oslobođeni i te presude je kritikovala Evropska komisija kao pogrešnu primjenu prava. Nismo uspjeli da vidimo na kraju izvještaj koji bi pokazao da li se tužilaštvo uopšte ponovo bavilo ovim predmetima i na koji način“, istakla je Gorjanc-Prelević.\nSavjetnica za politička pitanja u delegaciji EU u Crnoj Gori, Akvile Normantiene, poručila je da je neophodno kazniti počinioce onih koji su počinili ratne zločine, navodeći da su to tragične posljedice devedesetih godina i da svaki pokušaj da se to porekne ili da se uradi revizija ide kontra evropskog prava.\n„U ovom kontekstu, drago mi je što je usvojena Rezolucija o Srebrenici od strane crnogorskog Parlamenta, koja prepoznaje i osuđuje genocid i zabranjuje negiranje genocida. Ovo je značajan korak prema daljem pomirenju na Zapadnom Balkanu“, istakla je Normantiene.\nPodsjetila je da je, dok Crna Gora nastoji da sprovede Strategiju, EK prepoznala u godišnjem izvještaju iz oktobra 2020. godine da su rezultati u ovoj oblasti do sad bili ograničeni.\n„Neophodan je proaktivniji pristup u cilju sprovođenja Strategije. Tako da je neohodno adresirati ratne zločine, naročito vezano za kapacitete da se oni procesuiraju. Takođe je od ključnog značaja da se obezbijedi da žrtve ratnih zločina imaju jednak pristup pravdi u skladu sa evropskim i međunarodnim standardima i da i odšteta bude u skladu sa opredjeljenjem zemlje za pristupanjem EU“, kazala je Normantiene.\nRukovodilac regionalnog programa podrške suđenjima za ratne zločine u okviru Programa Ujedinjenih nacija za razvoj (UNDP), Ivan Jovanović, smatra da je jedan od osnovnih izazova sa kojima se suočavaju sva tužilaštva i svi sudovi u regionu trka s vremenom.\n„Kako prolazi vrijeme, žrtava, očevidaca, svjedoka ili potencijalnih svjedoka je sve manje, a i onih koji su dostupni da svjedoče, kako vrijeme prolazi njihovi iskazi često ne mogu da budu dovoljno pouzdani s obzirom na protok vremena“, kazao je Jovanović.\nIstakao je da je potrebno ustanoviti kriterijume za odabir priorioteta među predmetima koji treba da budu procesuirani.\n„Potrebno je imati strateški pristup – to može da podazumijeva donošenje nacionalne strategije za procesuiranje ratnih zločina. Potrebna je i dalja edukacija sudija, tužilaca, policijskih istražitelja, stručnih saradnika u tužulaštvu i sudu, kao i službi za podršku žrtvama i svjedocima da se bave ovim predmetima. Posebno ako se radi o predmetima silovanja ili zločina seksualnog nasilja“, naveo je Jovanović.\nTužiteljka Vrhovnog državnog tužilaštva na radu u Specijalnom državnom tužilaštvu, Lidija Vukčević, rekla je da, kada je u pitanju procesuiranje izvršilaca krivičnih djela ratnih zločina, do sada je crnogorsko pravosuđe procesuiralo sedam slučajeva.\nU svih sedam slučajeva, kako je dodala, došlo je do podizanja optužnica i desio se sudski epilog u tim predmetima.\n„Smatram da još uvijek i sada, a i u prethodnom periodu, nije postojala dovoljna politička i javna volja da se svi slučajevi ratnih zločina procesuiraju. Osim rada Specijalnog tužilaštva, treba postojati i podrška od strane svih drugih nadležnih organa“, istakla je Vukčević.\nOcijenila je da je Specijalno državno tužilaštvo u prethodnom periodu postupalo u Skladu sa Strategijom, jer je podiglo na viši nivo saradnju sa tužilaštvima država u okruženju.\n„Do sada je državno tužilaštvo prcsesuiralo izvršioce krivičnih djela ratnih zločina koji su se desili na teritoriji Crne Gore. Sada je zadatak Specijalnog tužilaštva, i u tom dijelu prikupljamo dokaze, imamo međunarodnu saradnju, da dovedemo k licu pravde izvršioce krivičnih djela ratnih zločina crnogorske državljane koji su izvršili ta krivična djela na teritoriji drugih država, konkretno Bosne i Hercegovine“, navela je Vukčević, dodajući da tužilaštvo prikuplja dokaze i u odnosu na jedan ratni zločin koji se desio na teritorji Hrvatske.\nPravni savjetnik u Akciji za ljudska prava, Đorđije Drinčić, kazao je, predstavljajući zaključke i preporuke izvještaja “Primjena Strategije za istraživanje ratnih zločina Državnog tužilaštva Crne Gore”, da sama Strategija nije imala rokove za sprovođenje aktivnosti, a da izvještaji o radu SDT nijesu pratili aktivnosti iz Strategije. Istakao je da „nema pokazatelja da je išta urađeno u pogledu korišćenja međunarodno-pravnih instituta kakve poznaje Međunarodni sud u Hagu, a to su komadna odgovornost, saučesništvo i pomaganje, iako je to očekivala Evropska komisija“.\n„U tom kontekstu, neophodno je da se Specijalno državno tužilaštvo rukovodi iskustvom tih institucija i da koristi svu neophodnu moguću podršku koja im može služiti kao putokaz“, naveo je Drinčić.\nKazao je da kada je u pitanju transparentnost rada tužilaštva, da je evidentno da ona nije bila velika kad su u pitanju predmeti ratnih zločina.\n„Neophodno je dalje raditi na jačoj javnoj posvećenosti i transparentosti“, istakao je Drinčić, ukazujući da su se od 162 saopštenja za javnost koje je SDT dalo u posljednjih 6 godina, samo 4 ticala ratnih zločina ili 2.5%.\nProfesor Pravnog fakulteta i Fakulteta političkih nauka Univerziteta Crne Gore, nekadašnji sudija Evropskog suda za ljudska prava, Nebojša Vučinić, ocijenio je da se ne mogu tumačiti i primjenjivati odredbe o ratnim zločinima, kvalifikaciji, saučesništvu, komandnoj odgovornosti, ako se ne uzmu u obzir međunarodni standardi.\n„Ono što je karakteristika naših više sudova, nego tužilaštva, je da apsolutno ti standardi nisu uzeti u obzir. To je suština“, smatra Vućinić.\nPrema njegovim riječima, u slučajevima „Deportacija“ i „Bukovica“ je namjerno pogrešno kvalifikovano djelo i primjena prava.\n„Namjerno pogrešno kvalifikovanje i po praksi Evropskog suda za ljudska prava i posebno po praksi Interameričkog suda predstavlja jednu vrstu nove činjenice koja se mora uzeti u obzir da bi se preispitali pravosnažno presuđeni slučajevi, jer radi se o ratnim i zločinima protiv čovječnosti. Dakle, radi se o krivičnim djelima koja ne zastarijevaju“, rekao je Vučinić.\nAdvokat i izvršni direktor Crnogorskog komiteta pravnika za ljudska prava, Velija Murić, smatra da bi se jedino djelotvornom pravdom Crna Gora priključila uređenim pravnim sistemima, u kojima su ljudska prava i slobode zaštićena.\n„Slijedeći aktuelno pravno stanovište i iskustvo, pitam se da li ima smisla govoriti o ratnim zločinima u zemlji za koju pravosudni vrh tvrdi da nije bilo rata, a kao što znamo, rata je itekako bilo i u zemlji i van zemlje“, rekao je Murić.\nOn je posebno istakao zabrinutost zbog toga što je prema riječima državne tužiteljke Vukčević politička volja uticala na nedostatak procesuiranja javnih zločina.\nMurić je naveo da je u slučaju „Otmica u Štrpcima“ na samom pretresu, otuženi pored sebe, imenovao najmanje još trojicu izvršilaca kao učesnike događaja.\n“Međutim, crnogorsko tužilaštvo nije primjetilo tu činjenicu i nije nastavilo gonjenje u odnosu na te ljude. Lično sam u tom vremenu podnio krivičnu prijavu protiv više lica, obuhvatajući vrh vlasti, posebno iz Srbije. Međutim, po toj prijavi koja je dostavljena na adresu Saveznog državnog tužilaštva u Srbiji i Crnoj Gori, nikad nisam dobio odgovor, niti je prijava odbačena, niti je odlučeno po prijavi, isto kao što mi nije odgovoreno na krivičnu prijavu koju sam 2015. podnio u slučaju Kaluđerski laz“, rekao je Murić.\nGovoreći o prijavi u slučaju Kaluđerski laz, Murić je kazao da ga je te 2015. godine od vrhovnog državnog tužioca, Ivice Stankovića dobio optimističke nade da će se nešto desiti.\n„Do danas nije odlučeno ništa. Ta prijava je inovirana sa činjenicama i sa detaljima. Ta prijava nije odbačena, po njoj nije odlučeno ništa. Nikad nisam pozvan da dopunim nešto ili dostavim neke dokaze. U javnosti, tužilaštvo se oglasilo dva puta u vezi sa tim slučajem. Slučaj nije završen. Blokirani su predmeti šteta, jer je Vrhovni sud kazao mora se dokazati ko je izvršilac, neoprostivo je dao takav stav. Oštećeni čekaju, biološki će nestati i nema od toga ništa“, istakao je Murić.\nKazao je da uzroci nastajanja zločina polaze od više izvorišta kao što su, kako naveo, nedovoljno ili pogrešno naučena istorija „koja nerijetko ide do toga da se jedan domicilni narod možda samo zbog vjere ili nacije izjednačava sa okupatorom za koga se zna da je odavno napustio ove prostore“. Murić je kazao da uzorci zločina mogu biti i ideološki.\nOkrugli sto je organizovan okviru projekta „Ka pravdi za žrtve ratnih zločina” koji je podržala Vlada Ujedinjenog Kraljevstva, u okviru Regionalnog projekta o ratnim zločinima (RWC) koji implementira Program za razvoj Ujedinjenih nacija (UNDP).\nAkvile NORMANTIENE, savjetnica za politička pitanja u Delegaciji EU u Crnoj Gori\nIvan JOVANOVIĆ, rukovodilac regionalnog programa podrške suđenjima za ratne zločine u okviru UNDP\nLidija VUKČEVIĆ, tužiteljka u Specijalnom državnom tužilaštvu Crne Gore\nĐorđije DRINČIĆ, pravni savjetnik u NVO Akcija za ljudska prava\nNebojša VUČINIĆ, profesor Pravnog fakulteta i Fakulteta političkih nauka; UCG, nekadašnji sudija Evropskog suda za ljudska prava\nVelija MURIĆ, advokat i izvršni direktor Crnogorskog komiteta pravnika za ljudska prava


Karikaturista Predrag Koraksić Koraks (Corax) izjavio je da nije prvi put da je njegova karikatura predmet napada vlasti i uporedio je Vučića sa Slobodanom Miloševićem. “Isto je tako Milošević mahao mojom karikaturom objavljenom u ‘Našoj borbi’ kada ga je Holbruk kritikovao zbog slobode medija. Milošević mu je pokazivao karikaturu ističući da ‘taj karikaturista nije uhapšen’ i da je to sloboda medija. Istu rečenicu sada je iskoristio Vučić, koji je tada bio ministar za informisanje, a kasnije je pokušavao da ugasi Danas”, naveo je Koraks.\nOn je za Danas rekao da nije uplašen, iako su se i državni organi oglasili, te da mu nije jasno zašto Ministarstvo kulture i informisanja osudjuje karikaturu ako postoji sloboda medija koju Vučić pominje. “Zapravo, ako pogledate šta je rekao, ispada da je samo Danas slobodan medij, a svi ostali nisu”, kazao je Koraks.\nKarikaturista Dušan Petričić rekao je da je Koraksova karikatura odlična i tačno i vrlo precizno odslikava stanje stvari u Srbiji. “To što predsednik govori o slobodi medija je njegovo drugo lice koje često koristi, a zapravo sve što on radi potvrđuje da je on glavni ideolog i inspirator fašističkih stremljenja u našoj zemlji. Vrlo je jasno da nema nikakve slobode medija, a da inspiratori fašizma i vodje u tom pravcu nekim sitnim primerima imitiraju slobodu”, naveo je Petričić.\nKarikaturista Marko Somborac rekao je da ne razume kako su Vučić, Hitler i sloboda medija u ovom slučaju dovedeni u vezu i predlaže da Vučić razreši te nedoumice, tako što će sesti na nacionalnu frekvenciju sa uglednim novinarima i onda objasniti i o slučaju sa karikaturom, kao i o drugim temama, pogotovo o lažima o ekonomskom stanju. “Ako ovo izostane, toliko o slobodi medija”, kazao je Somborac za Danas.


Crvena zvezda pokušava da iseli radničku porodicu - Združena akcija Krov nad glavom\nZdružena akcija Krov nad glavom > Vesti > Uncategorized > Crvena zvezda pokušava da iseli radničku porodicu\nSaopštenje povodom stambene situacije porodice Lazić\nNadomak stadiona FK Crvene zvezde nalazi se baraka koju od autobuske stanice na Bulevara oslobođenja razdvaja metalna ograda. U ovoj trošnoj kući stanuje Rajko Lazić sa svojom suprugom Anom i dvoje punoletne dece. Baraka je izgrađena 1958. u sklopu radničkog naselja koje je pripadalo građevinskom preduzeću Partizanski put koje je tada učestvovalo u radovima na izgradnji stadiona Rajko Mitić. Više od pola veka nakon kraja radova i četiri godine nakon što je Partizanski put otišao u stečaj 2015. porodicu Lazić na ulicu pokušava da isteraju uprava Marakane i stečajni upravnik Partizanskog puta.\nCrvena zvezda je od Partizanskog puta na korišćenje dobila zemljište na kome se nalazi baraka porodice Lazić ugovorom iz 2002. Partizanski put tim ugovorom bio obavezan da ukloni barake sa sporne parcele. Partizanski put je tokom narednih godina nudio Rajku Laziću baraku u izbegličkom naselju, nedovršen stan u Obrenovcu i konačno garažu Borči koja uopšte nije bila u vlasništvu Partizanskog puta – Rajko je prozreo kroz pokušaje prevare i odbio ova neadekvatna rešenja.\nCrvena zvezda je 2007. pokrenula tužbu pred Drugim opštinskim sudom protiv Partizanskog puta koji nije ispunio ugovorne obaveze i uklonio barake u predviđenom roku. U istoj tužbi Zvezda traži od suda da Rajku i njegovim komšijama naloži da se isele iz baraka. Sud je potvrdio tužbu protiv Partizanskog puta i njihovu obavezu da preduzeće ukloni barake. Ipak, tužba protiv radnika je odbijena kao neosnovana zbog toga što Zvezda ne raspolaže barakama već zemljištem. Narednih godina u više navrata Partizanski put bez uspeha pokušava da iseli Rajka kako bi se srušile barake.\nRajko je u Partizanskom putu radio gotovo 40 godina – od 1976. kada se uselio u baraku kao rukovodilac građevinskih mašina, do 2015. kada preduzeće odlazi u stečaj. Tokom 2011. godine kao predsednik sindikata učestvuje u štrajku radnika koji su zahtevali da se poništi kriminalna privatizacija. Nakon tromesečne obustave rada, blokada i protesta borbeni radnici su primorali državu da poništi privatizaciju tokom koje je novi vlasnik otuđio mašine i drugu imovinu preduzeća. Ipak, to nije bilo dovoljno da se otuđena sredstva vrate a Partizanski put 2015. odlazi u stečaj kao državna firma. Do stečaja nije obezbeđen smeštaj za Rajka kao ni za dvojicu njegovih kolega koji su živeli u baraci pored njegove. Preduzeće je Rajku ostalo dužno ne samo za smeštaj već i 1.300.000 dinara u zaostalim platama.\nNakon odlaska preduzeća u stečaj, stečajni upravnik odbija da obezbedi smeštaj za Rajka i njegove komšije. Same barake ne ulaze u stečajnu masu preduzeća što praktično znači da ostaju u pravnom vakumu. Nakon stečaja kreću pritisci od strane uprave stadiona da se Rajko iseli. Isključene su mu struja i voda. Stižu i telefonske pretnje da će porodica biti izbačena na ulicu. Nuđena mu je cifra od 6000 evra da sa porodicom napusti objekat. Rajkove komšije su prihvatili po 4000 evra u decembru 2018. od Zvezde i time se praktično odrekli svog stambenog prava a njihove barake porušene. Rajko je odbio da proda svoje pravo na dom za par hiljada evra i nastavlja da živi u baraci bez struje i vode.\nApelujemo na upravu Marakane da odustane od progona radnika koji je radio u preduzeću koje je doprinelo izgradnji ovog fudbalskog stadiona i da svoju saglasnost da porodica Lazić dobije priključak za struju i vodu. Takođe, apelujemo na stečajnog upravnika Budimir Mrđovića da prestane da ignoriše potraživanja porodice Lazić i reši stambeno pitanje porodice koja već 40 godina živi u „privremenom smeštaju“. Pozivamo na sve građane a posebno ljubitelje fudbala, da se odazovu na poziv odbrane porodice Lazić u slučaju prinudnog iseljenja!


TV Most - Vučić: Od oktobra nova faza dijaloga o KiM\nPredsednik Alekdandar Vučić rekao je da od oktobra kreće nova faza dijaloga o Kosovu i Metohiji i poručio je da je dijalog potrebno institucionalizovati.\nAleksandar Vučić je u obraćanju javnosti naveo da su potrebne široke konsultacije i da če biti svi pozvani da učestvuju.\nNagalasio je da je potrebno da on bude ozbiljan, odgovoran, da ima jasne ciljeve, inluzivan i tolerantan sa pokazivanjem poštovanja prema drugačijem mišljenju.\nDodao je da je zadovoljan činjenicom da je veliki broj političkih činilaca inostio stavove "a neki i besprizornu kritiku bez stava ali i to je govorilo o demokratskom kapacitetu društva u Srbiji".\nTrenutno na KiM, kaže, živi između 110 i 120 hiljada Srba, a ispod reke Ibar živi 1:30 ili 1:40 Srba u odnosu na Albance.\n"Danas se glas Srbije čuje. Prolazili smo kroz to da smo sami dali legalitet nezavinosti kriminalnim pitanjem koji smo postavili 2009. pred sudom u Strazburu, koje je podneo Vuk Jeremić. Odgovor je bio strašan za nas", naveo je predsednik.


Država zamrzla cene: Šta će uraditi trgovci? VIDEO\nIzvor: B92, 02.Dec.2021, 20:53\nBeograd -- Cene osnovnih životnih namirnica naglo su skočile u prethodnih nekoliko meseci.\nVlada Srbije je, kako bi zaštitila građane, na dva meseca zamrzla cene brašna, mleka, šećera i svinjskog mesa.\nRast inflacije u Srbiji i porast cena širom sveta razlog su zamrzavanja cena osnovnih životnih namirnica. Zaštita životnog standarda građana, posebno najugroženijih, cilj je ove odluke Vlade Srbije.\n"Rast cena hrane se ne dešava samo u Srbiji je >> Pročitaj celu vest na sajtu B92 << globalni fenomen. Imamo pokidane lance snabdevanja, ne možete lako da uvezete hranu, Srbija iako veliki proizvođač dosta hrane i izvozi", kaže za TV Prva Mihajlo Gajić, ekonomista.\n"Poskupljuje gorivo, inputi u proizvodnju, rastu zarade, to mora da se prevali na cenu prozvoda čije su cene sada zamrznute", dodaje Gajić.\nCene koje su u trgovinama važile 15. novembra važiće i u naredna dva meseca. Kilogram brašna tip 400 u proseku će koštati 70, a ista količina kristal šećera 90 dinara. Cena za litar suncokretovog ulja umnogome zavisi od proizvođača, ali će prosek biti oko 200 dinara, dok će za dugotrajno mleko sa 2,8 odsto mlečne masti građani plaćati oko 95 dinara. Cena svinjskog buta u maloprodaji prosečno će iznositi 550 dinara po kilogramu.\nZbog zamrzavanja ovih cena, proizvođači će svoje gubitke pokušati da smanje na drugi način.\n"Ako ne mogu da povećam cenu ovog mleka kome je cena ograničena ja ću da povećam cene koje mogu, sireve, pavlake, druge vrste mleka", kaže Gajić.\nOdluka Vlade o zamrzavanju može biti mač sa dve oštrice.\n"U krajnjem slučaju može doći do nestašica kojima smo bili svedoci devedesetih kada je hleb brašno ulje bili jeftini, ali ga nikada nije bilo u prodavnicama", upozorava Gajić.\nCene, pa i one zamrznute, zavise od maloprodaje. Savet građanima je da ih uporede, jer se na nekim artiklima može uštedeti i više stotina dinara. Zavisi od toga gde ih kupujete.


Šta Vas očekuje u 29. nedelji trudnoće – Dijeta plus\nŠta Vas očekuje u 29. nedelji trudnoće\nNastavljamo sa uzbudljivim putovanjem od nedelje do nedelje kroz trudnoću, ovoga puta je red 29. nedelju trudnoće , kada se započinje poslednje tromesečje.\nKada dodje 29 nedelja budite svesni da ste u završnoj etapi trudnoće, ali najverovatnije je da će ovi meseci prolaziti sporije za nas. Zbog telesne težine, što izaziva nelagodu, dodaje se i psihološki teret koji je stvoren zbog bliskog porođaja. U ovoj fazi preporučujemo da zadržite zdrave navike i umu pružite potrebni odmor.\nTrenutak u kome ćete ugledati lice sina ili ćerke se bliži , tako da moramo uzeti u obzir časove pripreme i razvoj plana, kako ćemo u nastavku objasniti. Najverovatnije ćete želeti da imate sve što je potrebno za dolazak Vaše bebe: njenu sobu, odeću, pelene… Sve mora biti spremno za veliki trenutak.\nKada dođe 29 nedelja trudnoće fetus je dug oko 38 centimetara i teži oko 1100 grama. Iako su organi su još nezreli i još u razvoju, beba ima sve veće šanse da živi ako se rodi u ovom trenutku. Sada je njena veličina dovoljna kako bi se utvrdilo njeno prisustvo u materici (cefalični ili karlični položaj). Međutim, još ima vremena da se promeni svoj položaj u narednih mesec dana.\nKoža bebe je ružičasta, a boja očiju je plava kod beba sa svetlom puti i braon kod tamnoputih beba, iako će se znati tek nekoliko meseci nakon rođenja konačna boja. S druge strane, nadbubrežne žlezde bebe proizvode androgene supstance koje kruže u krvi fetusa i konvertuju se u estrogen kada stignu do placente kako bi stimulisale proizvodnju prolaktina kod majke, koja se priprema da doji svoje dete.\nU 29-oj nedelji trudnoće, neke žene već imaju prva lučenja kolostruma, odnosno prvog mleka koje će beba piti u ranim danima, i koje će joj pružiti sve što joj je potrebno da preživi. Zbog hormona prolaktina majka počinje da proizvodi ovo mleko kako je gore ranije navedeno.\nKada dođe 29 nedelja trudnoće takođe su češće kontrakcije. Ima žena koje ih još ne osećaju, ali svakako će se javiti u materici kada ona počne da se priprema za porođaj. Iako nisu jake i sasvim normalne preporučuje se da se konsultujete sa ginekologom ako se javi više od pet u toku jednog sata.\nPored toga, u 29. nedelji trudnoće šanse su da se osećate umorno i primetite zamor pri obavljanju određenih poslova koje ste ranije mogli normalno da radite. Ovo je uobičajeno i normalno, jer je obim tela već i kao i nervosa zbog bliženja porođaja. Međutim, ne treba zanemariti zamor, odmarajte onoliko koliko Vam telo to traži. Pokušajte da se opustite uz neke opuštajuće aktivnosti, društvene aktivnosti i praktikujte neki hobi ili vežbe. Ako se određena tegoba pogoršava obratite se svom lekaru.\nZanimljivosti u 29. nedelji trudnoće\nSigurno ludo želite kako će izgledati Vaša beba. Od oplodnje je već određeno kakve će joj biti oči, kosa itd. Genetski Vaša beba će imati genetsku baštinu pola Vašu, pola očevu.\nU ovom trenutku pogodno je da se obavestite o porodiljskom odsustvu, 6 nedelja odmora koje pripadaju isključivo majci. 10 preostalih nedelja mogu se distribuirati kako najviše odgovara majci i ocu. Takodje možete da naplatite ovaj period za šta ćete morati da obavite niz birokratskih postupaka.\nDa li ste već sastavili spisak imena? Da li ste sa konsultovali sa svojim partnerom u vezi imena Vašeg deteta? Postoje brojne stranice na internetu, gde možete videti različite informacije o poreklu i značenju imena. Pored toga, dobićete više ideja koje će Vam pomoći da odaberete ime koje Vam se najviše dopada.\nAko sve dobro prođe, ostaju dva meseca do dolaska Vašeg deteta na svet, tako da je ovo idealan trenutak za razmišljanje o tome kako želite da se taj momenat odvije. Možete da počnete da razvijate plan i preporučuje se da to uradite nekoliko nedelja pre kako bi taj trenutak postao što bolje iskustvo.\nDo 29 nedelje trudnoće smo imale dosta vremena da se raspitamo o preporučenim praksama i za sva pitanja koja možemo uputiti ginekologu ili babici. Takodje možemo upoznati bolnicu u kojoj ćemo se poroditi… Plan porođaja je naša napismena volja da li želimo da pristanemo ili ne na medicinske intervencije koje se mogu nametnuti u toku porođaja.\nNadamo se da su Vam bile korisne informacije o promenama u 29. Nedelji, kako nastavljamo sa praćenjem trudnoće. Ubrzo dolazi 30. nedelja trudnoće, gde ćemo Vas obavestiti o promenama koje slede.Saznajte više>>> Šta Vas očekuje u 30-0j nedelji trudnoće\nPrevious Article Klaster glavobolja simptomi, uzrok, dijagnoza, lečenje\nNext Article Ravni tabani (stopala) kod dece i odraslih – uzrok, posledice, lečenje


27.02.2020 / 16:11 BiH - Predstavnik OSCE-a\nPredstavnik OSCE-a za slobodu medija Harlem Desir osudio je jučerašnji komentar člana Predsjedništva Bosne i Hercegovine Miloarad Dodika protiv portala Klix.ba, koji je nazvao neprijateljskim medijem za Republiku Srpsku.\nNa posebnom zasjedanju Narodne Skupštine Republike Srpske, u srijedu u Banjoj Luci, Dodik je portal Klix.ba nazvao "neprijateljskim medijem" za Republiku Srpsku.\nUpravni odbor Udruženja BH novinari zahtijeva od člana Predsjedništva Bosne i Hercegovine Milorada Dodika da 'prestane s nasiljem nad medijima, te svoj odnos prema medijima i novinarima uskladi sa demokratskim vrijednostima i medijskim slobodama koje uključuju slobodu kritike javnih zvaničnika, poštivanje normi pristojne komunikacije i uvažavanje uloge medija u društvu'.\nDruštvo novinara BiH podsjeća da je Dodik svojevremeno na gotovo identičan način prozivao novinare BNTV, a nedavno ponovo, na konferenciji za medije, nazvao izdajnicima BNTV i novinara Vladimira Kovačevića, kolegu koji je preživio pokušaj ubistva zbog svog izvještavanja sa skupa "Pravda za Davida".\n- Ponovo upozoravamo da ovakav vid neprimjerenog kvalificiranja medija indirektno može imati za posljedicu i ugrožavanje njihove sigurnosti, posebno u atmosferi uzavrele političke situacije - stoji u saopćenju Društva novinara BiH.


U Indiji 87 osoba zaraženih omikronom bilo vakcinisano\nTanjug 24. decembra 2021. 15:42\nNJU DELHI – Ministarstvo zdravlja Indije saopštilo je da je prilikom analize 183 slučaja zaraže omikron varijantom virusa korona, utvrđeno da je 87 osoba bilo vakcinisano, a tri osobe su primile i buster dozu, prenela je novinska agencija AP.\nSekretar u ministarstvu zdravlja Rađes Bušan rekao je novinarima da je Indija od 2. decembra potvrdila ukupno 358 slučajeva virusa korona, uključujući i omikron varijantu, a da se od obolelih 144 već oporavilo.\nIndija se već susrela sa dva jaka talasa virusa korona u septembru 2020. godine i u maju ove godine, a u toku drugog naleta beleženo je više od 400 000 zaraženih virusom u 24 sata, dok u poslednje dve nedelje Indija u proseku ima 7000 novih slučajeva po danu.\nBušan kaže da je 89 odsto građana Indije starijih od 18 godina primilo jednu dozu vakcine, dok je 61 odsto primilo dve doze.\nRojters: Rio Tinto ostaje bez opcija kuda dalje posle odluke Vlade…\nZapad upozorava Rusiju: Napad na UKR imaće zestok odgovor\nSedmoro povređenih u nesreći na američkom nosaču aviona\nKamerun: Najamanje šest mrtvih u stampedu ispred stadiona\nUN: Iran, Gvineja i Vanuatu ponovo imaju pravo glasa\nITV: Džonson organizovao zabavu tokom prvog lokdauna\nKoja je idealna formula za beg iz koncentracionog logora?\nVisina dimnjaka puta brzina vetra.


18.07.2019. 13:42h 18.07.2019. 15:01h\nU Banjaluci se održava posebna sednica Narodne skupštine Republike Srpske na kojoj se poslanici izjašnjavaju o potvrđivanju izjave predsedavajućeg Predsedništva BiH Milorada Dodika da je po vitalne interese Srpske veoma štetan zaključak o zvaničnom stavu BiH u vezi sa nastavkom izgradnje mosta Komarna-Pelješac.\nDodik je izjavio da današnja posebna sednica predstavlja afirmaciju interesa i prava Srpske, pogotovo kada dođe do preglasavanja, te istakao da će uvek koristiti pravo zaštite vitalnog entitetskog interesa ako bude ugrožen.\nNa sednici će biti razmatran Predlog odluke o potvrđivanju njegove izjave po kojoj je zaključak o prihvatanju zvaničnog stava BiH o nastavku izgradnje mosta Komarna-Pelješac, donesen bez konsenzusa na sednici Predsedništva, veoma štetan po vitalne interese Srpske.\nDodik rekao je da zaključak dva člana Predsedništva BiH ugrožava vitalni interes Republike Srpske kao entiteta u BiH.\n"Sagledavši sve potencijalne posledice ovakve odluke i uzevši u obzir moju ustavnu i moralnu obavezu da uradim sve što je u mojoj moći i nadležnosti da zaštitim vitalne interese naše Republike, dužan sam ovo pitanje predočiti Narodnoj skupštini Republike Srpske", pojasnio je Dodik.\nOn je istakao da bi stupanje na snagu ovog zaključka i usvajanje takvog zvaničnog stava BiH bilo izrazito destruktivno i veoma štetno po vitalne interese Republike Srpske, dodajući da konačnu odluku o ovom pitanju, u skladu sa nadležnostima propisanim Ustavom BiH, prepušta Narodnoj skupštini - najvišem zakonodavnom telu Republike Srpske.\n"Oni koji govore da će Republika Srpska i njena Narodna skupština osporavanjem ovog zaključka naneti štetu BiH i umanjiti ili osporiti prava koja joj u skladu sa međunarodnim konvencijama pripadaju, nisu pritom uzeli u obzir neozbiljnost i neodgovoran pristup dva člana Predsedništva BiH koji donose ovakve odluke ne vodeći računa o stvarnim interesima zemlje koju predstavljaju", rekao je Dodik.\nOn je naveo da postoje zlonamerne tvrdnje da Republika Srpska, proglašavajući vitalnim interesom pitanje nastavka gradnje Pelješkog mosta želi da nanese štetu BiH, a zapravo je reč o potrebi da se spreči politička zloupotreba činjenice da je BiH pomorska zemlja koja ima pristup moru.\n"Prema stavovima međunarodne zajednice i EU, kao i svoj do sada podnesenoj dokumentaciji - izlaz na otvoreno more, odnosno pravo na pristup moru u skladu sa međunarodnim konvencijama neće biti uskraćeno izgradnjom ovog mosta jer se on gradi 500 metara od privremene linije razgraničenja, a i njegovi su gabariti takvi da tu smetnju neće predstavljati", naveo je Dodik.\n"Ovo je samo neki sled okolnosti u kojima je ovo pitanje došlo prvi put. Želim jasno da dam do znanja da neću dozvoliti da budem preglasan na bilo čemu, taman to bilo potpuno beznačajno pitanje. Bosna, dakle, po meni, može samo da egzistira i da živi ako ima konsenzus, ako nema konsenzusa, nema ni BiH", kazao je Dodik.\n"Zato je BiH zajednica entiteta, a ne unitarna država", dodao je.\nOn je pojasnio da je već ranije utvrđeno da će i kada most bude izgrađen, plovila iz BiH moći da pristupe moru jer je obezbeđen nesmetan pristup unutrašnjim morskim vodama i teritorijalnom moru.\n"Prava BiH nesporno treba da poštuje i omogući njihovo korišćenje, ali pritom treba voditi računa o ostalim interesima zemlje i ne praviti tenzije tamo gde su one suvišne. Jedan od strateških ciljeva BiH je i članstvo u EU. Da li usvajanje ovakvog zaključka znači da dva člana Predsedništva BiH smatraju da i EU svesno krši odredbe međunarodnog prava, odnosno, međunarodnih konvencija?", upitao je Dodik.\nOcenio je da je izgradnja mosta kod Gradiške u Republici Srpskoj od posebnog vitalnog interesa za Republiku Srpsku, ali i za BiH, imajući u vidu da je reč o jednom od najznačajnijih graničnih prelaza prema Hrvatskoj i EU preko koga se odvija skoro polovina prekogranične razmene i vrlo važnoj putničkoj komunikaciji.\n"Političke igre i podmetanje koja su usmerena na pokušaje da se predstavi da srpski član Predsedništva podriva interese BiH i šteti njenim pravima deplasirani su, dok suštinski problem podrivanja suvereniteta BiH leži prevashodno u donošenju odluka preglasavanjem, zanemarivanju interesa jednog, pa čak i dva od tri konstitutivna naroda u BiH", rekao je Dodik.\nOn je pojasnio da bi stupanjem na snagu preglasavanjem usvojenog zaključka bio stopiran projekat koji finansira EU, a gradi kineska kompanija "Čajna roud end bridž korporejšn", izabrana na tenderu u Hrvatskoj.\nKurir.rs/Atvbl.com Foto: RTRS\nZA PELJEŠKI MOST NISU OPASNE TUŽBE IZ BIH: Njujork tajms otkrio zašto je ovaj projekat problematičan za EU!\nRepublika SrpskaBIHMilorad DodikPelješki mostNarodna skupština Republike Srpskesednica


Tiodorović razgovarao s predstavnicima kriznih štabova u Vranju, Bujanovcu i Preševu - JuGmedia\nEpidemioloska situacija u Vranju je sada mnogo povoljnija nego sto je bila.Ona je,medjutim, jos uvek nesigurna ali je pod kontrolom. Ovo prakticno znači da je virus jos uvek prisutan i da postoji opasnost od zaražavanja, pa otuda se građani i dalje moraju strogo pridržavati preventivnih mera protiv korona virusa,istakao je danas Branislav Tiodorovic, epidemiolog, na konferenciji za novinarw u Vranju.\nOn je takođe naglasio da je zdravstveni sistem u Vranju proteklih dana bio pod velikim pritiskom jer je morao da zbrine veliki btoj obolelih od korona virusa i da im treba cestitati na rezultatima koje su postigli u novim uslovima.\n„Nažalost situacija u Bujanovcu i Presevu je ozbiljna zbog broja obolelih.O tome sam danas razgovarao sa predstavnicima kriznog štaba dveju opština i ponovio da građani moraju da se pridržavaju propisanih mera zaštite od korona virusa kako nam se ne bi ponovio slučaj Novog Pazara“, rekao je Tiodorović.\nGradonacelnik Vranja Slobodan Milenković je naglasio da u vranjskoj kovid ambulanti ima sve manje pacijenata i da ima više slobodnih mesta u kovid nolnicama.\n„To nam nam daje za pravo da se opustimo jer smo plazili dsnak svom neiskustvu kada smo imali povećani broj zaraženih. Zato pozivam naše građane da i dalje poštuju sve epidemiološke mere kako bi ovu pošast pobedili na najbezbolnijj način“, rekao je Milenković.


Mini basket festival, najmasovniji događaj u Bujanovcu | Bujanovačke\nPočetna NASLOVNA Mini basket festival, najmasovniji događaj u Bujanovcu\nMini basket festival, najmasovniji događaj u Bujanovcu\nBujanovačke15. apr 2019.NASLOVNA, SPORT0\nBujanovac, 15. april 2019. (foto Bujanovačke: Festival 2018.) – Deveti Međunarodni mini basket festival “Sačuvajmo decu”, na kojem će učestvovati 17 klubova i preko 50 ekipa iz Srbije i Makedonije, biće održan u nedelju (21. aprila) u bujanovačkoj Sportskoj hali “Mladost”.\nNa “najmasovnijem dogadjaju u opštini Bujanovac”, po najavi organizatora festivala Košarkaškog kluba Play 017, učestvovaće preko 600 dečaka i devojčica, biće odigrano oko 100 utakmica na četiri terena u hali Sportskog centra “Mladost” u Bujanovcu.\nPromocija festivala je zakazana za subotu (20. april) od 16 časova, a istog dana će pod sloganom “Sačuvajmo decu” biti odigran i turnir u kategoriji pionirki, na kojem će se takmičiti devojčice rođene 2006. godine i mlađe.\nFestival počinje u nedelju (21. aprila) utakmicama od 9 časova, dok je svečano otvaranje festivala na program od 13 časova.\nPodršku održavanju festivala dali su Košarkaški savez Srbije i Mini basket Srbije, a festival su pomogli Opština Bujanovac, OSCE, Sportski centar “Mladost” Bujanovac, Saba Belča, M&V Decor i drugi.\nTAGkk play 017 mini basket sačuvajmo decu\nPrevious PostObezbeđen novac za nastavak rada narodne kuhinje Next PostHitna: Intervencije na obolelima od karcinoma, napadi bubrega i žuči


Documenta: Hrvatskoj potreban nijansiran stav prema prošlosti\nsreda, 24. avgust 2016. | 12:23\nZAGREB - Dokumenta - Centar za suočavanje s prošlošću uputila je poziv predsednicima ključnih političkih stranaka da se kao buduće vođe parlamentarne većine ili opozicije založe za nijansiran stav prema prošlosti.\n"Tražimo da osude svakovrsni istorijski revizionizam i u novom budžetu predvide ulaganje u sveobuhvatna istraživanja, obrazovanje za suočavanje s prošlošću kao i priznavanje patnje svih stradalih", navodi se u saopštenju dostavljenom Tanjugu.\n"Hoćemo li svi mi uskoro imati priliku da s pijetetom aspravljamo o sudbini logoraša Golog otoka na mestu koje je tek nedavno dobilo status zaštićenog kulturnog dobra a još uvek nema muzeja ili info centra", pitaju iz Dokumente.\n"Za sada smo u svetu poznatiji po nedopustivim dilemama dela političara i institucija u vezi progona ustaškog pozdrava „Za dom spremni“ kao i marširanju crnokošuljaša i odobravanju njihovih simpatizera nego po dobrim muzejima, festivalima i kvalitetnoj edukaciji za izgradnju mira", navode iz Dokumente.\nPredsednici stranaka parlamentarne većine će odlučiti hoće li mandat nove vlade obeležiti više novih muzeja poput memorijalnog centra „Lipa pamti“ ili nova imenovanja mesnih zajednica, ulica i molova imenom potpisnika rasnih zakona Mile Budaka, otkrivanja spomenika teroristima..., konstatuje se u saopštenju.


Država spasava „Nibens“ - Gradjevinarstvo.rs\n17.06.2011. | Bojana Anđelić | Blic\nProblem blokiranih računa i velikih dugovanja putarskih preduzeća Nibens grupe rešavaće Vlada Srbije, poručio je ministar ekonomije i regionalnog razvoja Nebojša Ćirić. Kako objašnjava, reč je o dosta kompleksnom problemu, jer preduzeća iz Nibens grupe rade na Koridoru 10, finansirana su sredstvima iz budžeta republike i u njima radi više od 5.000 ljudi.\n"Ukoliko se uzme u obzir da su radovi na Koridoru 10 prioritetni za državu, zaposleni u pomenutim preduzećima moraju da dobiju zarade", rekao je Ćirić i podsetio da predstavnici Vlade Srbije i banaka, kao najveći poverioci tih preduzeća, pregovaraju o iznalaženju povoljnog okvira za dalje funkcionisanje tih preduzeća. Ideja je bila da banke kao najveći poverioci postave svoj menadžment koji bi upravljao preduzećima. Ova ideja izgleda nije odmakla dalje od predloga, jer različiti interesi i pozicije poverilaca koče dogovor.\n"Kako stvari idu, mislim da je otvaranje stečaja najizvesnije. Moje mišljenje je da drugog rešenja nema", zaključuje Ljubiša Jovanović iz AIK banke. AIK banka, koja je najviše sredstava plasirala - oko 40 miliona evra, jeste zainteresovana za preuzimanje rukovođenja preduzećima, ali da to nije moguće dok se ne odblokiraju računi.\nU najvećim problemima je preduzeće PZP Beograd čiji je račun u blokadi skoro 3 milijarde dinara. Predsednik sindikata ovog preduzeća Milan Jovanović objašnjava da su zaduženja preduzeća Nibens grupe sada deset puta veća od stvarnih potraživanja, jer je uhapšeni vlasnik Milo Đurašković u okviru grupacije napravio sistem začaranog kruga dugovanja.\n"Evo kako je to funkcionisalo. Na primer PZP Beograd dobija kredit od 2 miliona evra na osnovu jemstva firmi PZP NIŠ, PZP Kragujevac i FAM Kruševac. Pošto banke ne mogu da naplate dugovanja od PZP Beograd, za isti iznos zadužene su sve firme žiranti. Na taj način dugovi su se multiplicirali", kaže Jovanović. Od 6 preduzeća, članica Nibens grupe čije kupoprodajne ugovore Agencija za privatizaciju još kontroliše, samo jedno nema blokirane račune u banci, preduzeće za proizvodnju građevinskog materijala Budućnost iz Preševa.\nFAM oduzet Đuraškoviću\nAgencija za privatizaciju poništila je privatizaciju preduzeća FAM iz Kruševca, koju je kupio Milo Đurašković 2007.godine, zbog nepoštovanja obaveza u delu socijalnog programa i raspolaganja imovinom. U skladu sa Zakonom o privatizaciji, FAM je vraćen državi, koja će imenovati zastupnika kapitala. Praksa je do sada bila da tada preduzeće ulazi u proces restrukturiranja, jer u tom periodu nije moguća prinudna naplata, te poverioci ne mogu naplatiti svoja dugovanja niti blokirati rad preduzeća. Za sada neće biti raskida ugovora sa ostalim firmama koje su u sastavu Nibens grupe


Počinje legalizacija divlje gradnje\nIzvor: Blic, 28.Okt.2009, 11:35\nPravilnik o legalizaciji, koji predstavlja uputstvo opštinama kako da obave legalizaciju, kao i način na koji će odrediti cenu postupka, potpisan je u petak prošle nedelje.\nMinistarstvo životne sredine i prostornog planiranja je uspelo da uspostavi jedinstvene cene legalizacije kao i da definiše postupke koji će obezbediti da se legalizacija po istim uslovima i istim tempom sprovede u svim opštinama.\nCilj je da se za dve godine Srbija potpuno >> Pročitaj celu vest na sajtu Blic << legalizuje. Ima kapaciteta za to i ocean je da će ovaj proces doneti značajan prihod opštinskim budžetima. Sve probleme koji su postojali u prethodnim procesima legalizacije, nepostojanje planskih osnova, duga procedura u izradi glavnog projekta i nedostatak finansijskih sredstava za plaćanje različitih naknada, uspešno su rešeni, tako da će prema oceni ministra olivera Dulića legalizacija ovoga puta biti uspešna.\nKada je reč o masovnoj gradnji neprofitnih stanova koje bi država subvencionisala, javnosti su prezentovani različiti podaci o broju stanova koji će biti izgrađeni, kao i cene kvadrata. Vlada je u nekoliko navrata najavljivala obelodanjivanje planova gradnje jeftinih stanova, ali to još nije učinjeno.\n- Ministarstvo u ovom trenutku ne želi da izlazi u javnost ni sa kakvim procenama ni planovima jer ne znamo koliko ćemo imati sredstava za taj projekat naredne godine. Zalažemo se da značajan budžetski zahvat bude upravo za subvencionisanje projektnog finansiranja jeftinih stanova. Tek kada budžet bude donet, a očekujemo da će predlog biti usvojen u narednih nekoliko nedelja, izaći ćemo u javnost sa konkretnim planom o broju stanova i njihovoj ceni – ocean je Dulića.\nMinistar smatra da će se jeftini stanovi graditi u onim opštinama koje budu spremne da ponude nižu cenu građevinskog zemljišta, kao i da daju 50 odsto popusta na naknade za uređenje zemljišta. Na konstataciju da banke nisu previše zainteresovane da plasiraju sredstva u taj projekat, minister je mišljenja da su banke uvek podržavale projekte iza kojih je stajala država.\nDan pre: 27.Okt.2009\nDan posle: 29.Okt.2009


Austrijanci odoleli u Zrenjaninu - Rukomet, Ostali sportovi\nHotSport»Ostali sportovi»Rukomet»Austrijanci odoleli u Zrenjaninu\nAustrijanci odoleli u Zrenjaninu\n| 2013-04-07T20:23:07+02:00\t7. apr 2013. 20:09|0 komentara\nRukometna reprezentacija Srbije osvojila je samo jedan bod u meču 4. kola kvalifikacione Grupe 7 za plasman na Evropsko prvenstvo u Danskoj pošto je u Zrenjaninu protiv Austrije odigrala 30:30 (16:14).\nLoše je naša reprezentacija otvorila ovaj meč pa je dozvolila rivalima da vrlo brzo dođu do čak četiri gola prednosti (1:5). Ništa u tim momentima nije funkcionisalo u igri našeg tima pa je Veselin Vuković bio primoran da u ranoj fazi meča pozove prvi tajm-aut. Donelo je to određeni pomak te su “orlovi” u 14. minutu uspeli najpre da dođu do izjednačenja (7:7), a ubrzo potom i do dva gola prednosti (10:8). Međutim, ponovo su usledile oscilacije pa su Austrijanci uspeli da vrate meč u egal (13:13, 14:14), da bi naši momci sa dva pogotka u poslenjem minutu uspeli na poluvreme da odu sa solidnom prednošću.\nKada je Momir Ilić početkom drugog poluvremena podigao na 17:14 svi smo se ponadali da ćemo uz pobedu uspeti i da nadoknadimo zaostatak iz prvog meča odigranog u Gracu (28:31), ali je naš tim u tom trenutku ponovo jednostavno stao. U narednih 11 minuta usledila je serija Austrijanaca od 8:2 što im je donelo vođstvo od 22:19. Ono što nikako nije valjalo u tim momentima je činjenica da smo golove primali sa igračem više u polju, a da sa druge strane nismo uspevali da savladamo večeras odličnog Nikolu Marinovića.\nProbao je Vuković i sa promenom golmana, ali ni Abadžić nije uspevao da zaustavi udarce večeras posebno raspoloženih azustrijskih reprezentativaca. Međutim, malo po malo naš tim je smanjivao zaostatak da bi u 54. minutu golom Nikčveića poveo sa 27:26. A onda ponovo ista priča, prazni minuti u našoj igri što koriste Austrijanci i serijom 3:0 stiču dva gola viška.\nMomir Ilić je na isteku 59. minuta uspeo da donese izjednačenje našem timu, ali su gosti preko Božovića ponovo stekli gol viška, da bi tačku na ovaj meč stavio Beljanski (30:30).\nNajefikasniji u našem timu bio je Nikčević sa osam pogodaka, Vujin je dodao sedam, a Ilić pet, dok su na drugoj strani sa pet pogodaka bolji od ostalih bili Santos, Veber i Silađi.\nPosle četiri odigrana kola Rusija ima šest bodova, Austrija i Srbija po pet, dok je Bosna i Hercegovina bez poena. Problem za naš tim je što više ne odlučuje o svojoj sudbini jer ima lošiji međusobni skor od Austrijanaca.


Novinar Jovo Martinović\nCrnogorske i međunarodne organizacije za slobodu medija pozvale su vlasti te zemlje da oslobode istraživačkog novinara Jova Martinovića, koji je osuđen na 18 meseci zatvora pod optužbom za trgovinu drogom i zločinačko udruživanje. Poziv je objavljen 9. septembra, tri dana uoči saslušanja Martinovića povodom njegove žalbe na presudu u sudu u Podgorici.\nMartinovićeva oslobađajuća presuda bila bi „velika blagodet za medijske slobode i vladavinu zakona kojima Crna Gora teži kako bi udovoljila standardima Evropske unije“, rekla je Nora Vehofsits, zastupnica u Evropskom centru za slobodu štampe i medija (ECPMF). "Vreme je da se prestane sa gonjenjem i zastrašivanjem novinara koji rade na slobodi informisanja", kazala je Vehofsits.\nU zajedničkom saopštenju ECPMF i devet drugih nadzirača slobode medija navodi se da „nedostatak pravde i zaštite slobodnih i nezavisnih medija u Crnoj Gori izaziva veliku zabrinutost i da se to mora rešavati sa krajnjom hitnošću i odlučnošću“. Komitet za zaštitu novinara (CPJ) izdao je zasebno saopštenje pozivajući vlasti Crne Gore da ne osporavaju Martinovićevu žalbu, rekavši da je "jednostavno obavljao svoj posao kada je izveštavao o pitanjima od javnog interesa".\n"Zatvaranje novinara zbog njegovog izveštavanja stvara opasan presedan i imaće obeshrabrujući efekat u crnogorskim medijima", navodi se u izjavi Gulnoze Said, koordinatora programa za Evropu i centralnu Aziju CPJ-a u Njujorku.\nMartinović, koji je izveštavao o kriminalu za lokalne i strane medije, negirao je optužbe protiv njega i rekao da veruje da je to vid odmazde zbog njegovog izveštavanja.\nCrna Gora, koja se nada da će se pridružiti Evropskoj uniji do 2025. godine, nalazi se pod pritiskom da se bori protiv organizovanog kriminala i zaštiti slobode medija. Zemlja se nalazi na 104. mestu od 180 zemalja u svetskom indeksu slobode štampe Reporetra bez granica.


PAKAO RADNIKA U SRBIJI Rade 100 dana bez slobodnog dana - Nova Borba\nPAKAO RADNIKA U SRBIJI Rade 100 dana bez slobodnog dana\nBivša radnica marketa “Sunce” iz Beograda kaže da je u toj fimi morala da radi i po 100 dana bez slobodnog dana.\nViše radnika ispričalo je da je trpelo maltretiranje u tom lancu prodavnica, prenosi “Alo!”.\nRadnici tvrde da su na jedan slobodan dan ponekad čekali i po tri i po meseca, da su plate dobijali u kovertama, a šefovi su im skidali novac od plate.\n“Ne možete ni zamisliti šta se tamo dešava, ja sam sedam meseci radila bez slobodnog dana i, naravno, nisam dobila veću platu za to, ali sam zato svakog meseca bila kažnjena zbog manjkova. Kada sam otišla na trudničko bolovanje, bila sam kažnjena sa 15.000 i šest meseci sam čekala overu papira za banku, za kredit. Takođe, neki rukovodioci zaposlene ponižavaju do te mere da ih nazivaju teletabisima”, rekla je jedna od bivših radnica.\nDruga radnica, koja se odvažila da se njeno ime objavi kaže da joj je šefica u marketu “Sunce” otvoreno rekla da može da zaboravi na slobodne dane, te da joj prekovremeni rad nikada nije plaćen.\n"Dešavalo se da mi umesto 6.779 dinara daju u koverti 5.000, pa se onda preganjam sa njima za ostatak i na kraju mi ipak ostanu dužni 779 dinara - navodi Tatjana, koja je i poslednju isplatu dobila za 4.800 dinara manju, te i dalje čeka ostatak svog novca”, rekla je Tatjana Vasiljević.\n“Alo!” piše i da su inspekcija rada podete dve prijave protiv marketa “Sunce”, dok u toj firmi tvrde da u njihovom radu nema nikakvih neregularnosti, te da su navikli na prijave nezadovoljnih radnika koji sui h napustili.


Šaponjić za 'Sportske' otkrio kakav dogovor ima sa Benfikom! - Sportske.net\nŠaponjić za 'Sportske' otkrio kakav dogovor ima sa Benfikom!\nDolazak Ivana Šaponjića u Srbiju iskoristili smo da sa doskorašnjim članom Partizana porazgovaramo o tome kako se u prva dva meseca boravka u Lisabonu snašao u novom klubu.\nOmladinski reprezentativac Srbije preselio se u portugalsku prestonicu sredinom januara 2016. godine, pošto je Benfika otkupila njegov ugovor od Partizana za 1.5 miliona evra.\nNakon obaveza koje je imao u dresu sa državnim grbom u četvrtak Ivana smo upitali kakav je osećaj posle dva meseca boravka u jednom od najvećih klubova Evrope.\n"Odličan, odličan..." bile su prve reči talentovanog napadača koji je na startu Elitne runde kvalifikacija za Evropsko prvenstvo postigao gol i asistirao za drugi u remiju Srbije sa Danskom.\nKada je u januaru potpisivao ugovor na 5.5 godina sa Benfikom Ivan Šaponjić je pristao da nastupa za "B" tim i da se na taj način kali do ulaska u prvu ekipu.\nU prethodna dva meseca odigrao je dvanaest utakmica za drugi tim Benfike, deset puta je bio u startnoj postavi, a što je najvažnije, postigao je četiri gola.\n"Prezadovoljan sam, imam ozbiljan tretman, spremio sam se u B timu zaista dobro. Imam utakmice i golove u nogama i sada čekam na poziv iz prvog tima" rekao nam je srpski internacionalac.\nRazgovor nije dugo trajao zbog toga što je na Ivana Šaponjića čekala velika grupa navijača koji su želeli autogram ili fotografiju, ali smo i pored toga dobili neku vrstu ekskluzive.\nNakon što bude obavio svoje reprezentativne dužnosti u Srbiji Ivan Šaponjić se vraća u Lisabon, a potom bi trebalo da usledi i priključivanje prvom timu Benfike i debi na najvećoj sceni!\n"Nakon pauze bi trebalo da počnem da treniram sa prvim timom, dogovor je da debitujem kada se vratim. Za sada igram, dajem golove i strpljivo čekam svoju šansu" otkrio nam je Ivan Šaponjić.\nBenfika se trenutno nalazi na prvom mestu portugalskog šampionata sa 67 osvojenih bodova, a ne treba zaboraviti da su lisabonski "Orlovi" uspeli da izbore plasman u četvrtfinale Lige šampiona gde ih čeka težak posao protiv Bajerna.\nIvan Šaponjić bi u periodu koji sledi trebalo da dobije priliku da debituje za prvi tim, baš kao što je to pre odlaska na reprezentativnu pauzu uradio i njegov kolega iz reprezentacije Luka Jović koji je proveo šest minuta na terenu u pobedi Benfike nad Boavistom.